text: hastige forandringer, dvs. et mere føderalt Europa og en stor og stigende indvandring fra især muslimske lande. Man behøver ikke at blive herved. Også i forhold til retspolitikken, uddannelsespolitikken og bistandspolitikken har eliterne gennem de seneste i hvert fald fyrre år fjernet sig mere og mere fra den almindelige befolkning. Og på alle områderne gælder det, at eliterne ønsker eksperimenter afprøvet og pengestrømme kanaliseret til de projekter, som har det til fælles, at de er tænkt teoretisk og ikke behøver at have stået erfaringens prøve.I lyset af EF-domstolens afgørelser fra i sommers, der reelt har undermineret den danske udlændingepolitik, er ovenstående værd at lægge mærke til. Og i lyset af hjemlige aktivistiske institutioner og forskere ved universiteterne er det her beskrevne endnu mere værd at lægge sig på sinde. Hvis man sætter de meningsdannende eliter til at udgøre fem procent af befolkningen, så er det ikke for meget at hævde, at deres indflydelse langt overstiger deres numeriske antal. Og når man dertil ligger, at eliterne – de radikaliserede – mere eller mindre systematisk har fjernet sig fra befolkningerne – de konservative – så er der lagt op til en magtkamp, som skal finde en vinder, eller i det mindste en part, som kan tvinge væsentlige dele af sin vilje igennem.Ingen politisk doktrin er perfekt. Endvidere kan doktriner skifte betydning og kan blive radikale eller konservative, hvis forholdene i øvrigt ændrer sig. Når jeg forsvarer det folkelige flertals ret til at afgøre, hvad der er op og ned, gør jeg det ikke, fordi jeg bilder mig ind, at folkets flertal er ufejlbarligt. Det kan sagtens gøre forkert, så sandt som mennesket, konservativt anskuet, er et netop højst fejlbarligt væsen. Men er man enig i de præmisser, der her er opstillet, så bliver det afgørende, om man tænker radikalt eller konservativt.Tænker man radikalt, ønsker man større beføjelser til den danske højesteret og til EF-domstolen. Så ved man godt, at man vil få mere end svært ved at gennemtrumfe sin vilje i det parlamentariske, politiske system. Det vil i fremtiden blive kun vanskeligere at overbevise de europæiske befolkninger om, at de skal give afkald på den suverænitet, de har nydt i kraft af deres nationalstater, for i stedet at overlade magten til et EU, som stort set ingen kan identificere sig med. Og det vil blive endda sværere at overbevise de europæiske befolkninger om, at fortsat masseindvandring fra den tredje verden fører til andet end forfærdende kriminalitet og en fremmedgørelse i egne lokalområder, i sidste ende en trussel mod eksistensen. Tænker man radikalt, vil man affærdige disse bekymringer. Man vil dybest set være ligeglad med de skæbner, der må betale prisen for opløsningen af den europæiske kulturarv. Det vil man, fordi man teoretisk har udtænkt noget langt bedre, nemlig nationalstaternes afvikling og det multikulturelle samfunds kommen. Og til at realisere denne utopi behøver man domstolene.Tænker man konservativt, vil man insistere på, at kun ved mådehold og en fastholden af det mindre onde kan man skabe tålelige samfund. Man vil derfor afvise, at dansk


text:
suverænitet skal afvikles til fordel for beslutninger truffet af ikke-folkevalgte dommere ved EF-domstolen. Man ved her, at den danske suverænitet har bestået historiens prøve, og at det vil være at spille hasard i løbet af kort tid at afvikle denne. Tænker man konservativt, vil man være dybt bekymret over en udvikling, hvor Europa går imod en stigende islamisering, og man vil hævde, at flertallets vilje – som den kommer til udtryk ved holdningen i de europæiske befolkninger til islam – må være afgørende for, hvor kontinentet bevæger sig hen. Skal Europa eksperimentere med sin eksistens, eller skal Europa fastholde, hvad det har været gennem 1.500 år, afgørende præget af kristendommen og af de mange folkeslag, der bebor vores del af verden? Indsendt af
 af Morten Uhrskov Jensen Nedenfor følger min kronik fra Fyens Stiftstidende den 9. januar.Hvis man generaliserer den menneskelige tilværelse ned til blot fire kategorier, så kan det gøres sådan her. Først har vi mennesket, dernæst familien/klanen/slægten, så kommer nationen og til slut religionen. Det er værd at lægge mærke til, at denne firdeling ofte optræder parvis, forstået på den måde, at en kultur eller civilisation i bredeste forstand vil lægge vægten på to af kategorierne og betone de to andre mindre. De to kategorier, der understreges kraftigst, vil så også nyde en juridisk beskyttelse, som ikke bliver de to sidste til del. Den vestlige kultur har igennem århundreder gennemgået en udvikling, hvor nationen, men især individet, er kommet til at få en stadig mere fremtrædende placering. For en gammel nationalstat som Danmark kan det måske lyde mærkeligt, men sandheden er den, at det langt fra har været nogen selvfølge i det meste af Europa. Man behøver blot at tænke på stater som Tjekkiet, Slovakiet og på nationerne i det tidligere Jugoslavien såsom Kroatien og Slovenien. At individerne med de demokratiske forfatninger i Europa fra 1800-tallet og frem har erhvervet en række individuelle, retslige garantier, er vist hævet over enhver tvivl. Tilbageskridtene under det 20. århundredes ulykker har været betydelige, men set over en periode på ca. 200 år har resultatet været flere garantier til individerne, ikke færre. I takt med denne forståelse af individ og nation som beskyttelsesværdige findes der derfor en række paragraffer – enten direkte i forfatningerne eller i de almindelige love – der gør det muligt at sikre individer og nation mod overgreb. For at tage den sidste først beskytter staten sig selv ved at henvise til statens sikkerhed, hvis enkeltpersoner eller grupper truer statens fundament. Og det er værd at lægge mærke til, at denne sikkerhed ikke reelt er statens, men de borgeres, der lever på statens territorium. Da staten nemlig i de vestlige lande er legitim gennem den styreform, den demokratiske, som sikrer borgerne mulighed for indflydelse, bliver statens sikkerhed også til de individers sikkerhed, som ikke truer staten, men er loyale over for den. Individerne er både sikret gennem frihedsrettighederne, såsom forsamlings- og foreningsfriheden, men individerne er tillige sikret mod ærekrænkende udtalelser rettet mod dem af andre borgere, der uretmæssigt gennem

type: other


text: skrift eller tale forsøger at karakterisere enkeltpersoner med betegnelser, der må formodes at nedsætte deres omdømme i offentligheden. Det er nedsættende at blive kaldt fascist, nazist eller racist, hvis man ikke er det, og domstolene vil (med den katastrofale undtagelse i 2003 ved Højesterets kendelse i sagen Pia Kjærsgaard mod Karen Sunds) dømme den person, der uretmæssigt har ytret noget sådant om en anden. Derimod nyder hverken familien/klanen/slægten eller religionen nogen særlig retslig beskyttelse. Det gør de ikke, fordi der her er tale om grupper eller ideer og ikke individer eller den nation, som individet bebor. Det er hidtil i stigende grad blevet en vestlig tanke, at grupper og ideer ikke kan påregne særskilt beskyttelse, da det netop af hensyn til individerne og nationen må være muligt, også særdeles hårdhændet, at kritisere strukturer, som tilfældet kan være i familien/klanen/slægten, eller tankesystemer, som disse kan blive praktiseret inden for religioner. Og det er ikke tilfældigt, når nu vægten lægges på individ og nation. Disse kan nemlig potentielt trues af f.eks. klanstrukturer, der ikke anerkender individernes ret til selvbestemmelse, og religionen kan potentielt true staten (og derved individerne), hvis en specifik religion fordrer en særlig ikke-demokratisk måde at indrette samfundet på. Der kan derfor ikke være tale om et tag-selv-bord. Enten beskyttes individerne og staten, eller også trues disse af familiens/klanens/slægtens og religionens krav om tilsidesættelse af individernes rettigheder og af statens ret til at beskytte de individer, der er loyale over for den demokratiske samfundsorden. Anerkendes familiens/klanens/slægtens og religionens særlige krav på retslig beskyttelse, så eroderes den legitime stat, og så eroderes de individuelle rettigheder.Alt dette er aldeles banalt, eller det burde i det mindste være det. Når det er nødvendigt at genopfriske disse helt afgørende forudsætninger for det vestlige demokrati, så er det takket være den norske regering og (ser det ud til i skrivende stund) det norske Storting. På den norske regerings hjemmeside, www.regjeringen.no, fremgår det, at regeringen er ved at lægge sidste hånd på et lovforslag, der effektivt vil gøre op med den vestlige måde at tænke individ og nation på. Da regeringen råder over et flertal bestående af mandaterne fra Arbeiderpartiet, Socialistisk Venstreparti og Senterpartiet, må det forventes, at loven går igennem. Resultatet af loven vil være skrækindjagende og vil effektivt kvæle kritik af især religioners struktur og ønsker om at præge samfundet. Samtidig vil individets retsbeskyttelse mod ærekrænkende udtalelser ophæves fuldstændigt, og det vil herefter være muligt at kalde en hvilken som helst enkeltperson hvad som helst.Under overskriften »Ytringsfriheten styrkes – straff for ærekrænkelser oppheves« står der (min oversættelse), at »regeringen går ind for at ophæve straffebestemmelserne mod ærekrænkelse i forslaget til ny straffelov. – Vi må reagere med andre sanktioner end straf mod ærekrænkelser«. Justitsminister Knut Storberget udtaler videre, at de fleste strafpådragende ytringer i fremtiden vil blive dækket af anden lovgivning, såsom bestemmelserne om »hadefulde ytringer«. Under dette skin hævder justitsministeren altså, at personer, der beskyldes for f.eks. fascisme, nazisme eller racisme, vil være beskyttet »af anden lovgivning«. Det kræver kun ringe fantasi at


text:
se for sig, at personer, der mener at se racisme alle vegne, vil hævde, at deres offer skam er racist, blot i en definition, som de selv og deres meningsfæller har udtænkt. Den danske Højesterets dårlige jura fra 2003 førte trods alt ikke med sig en afskaffelse af ærekrænkelse, da der blot var tale om en ringe dom. Den norske regering derimod er klar til at tage skridtet fuldt ud og lovliggøre ulovligheden, nemlig at krænke en specifik enkeltperson på dennes ære.Men det bliver endnu mere muntert. Under overskriften »Bedre vern mot hatefulle ytringer« kundgør regeringen, at den »vil udvide strafbarheden om hadefulde ytringer således, at den omfatter kvalificerede angreb på religion eller livssyn. – Vi får et bedre værn mod stærkt krænkende ytringer, samtidig med at hensynet til ytringsfriheden bliver varetaget«. Og der argumenteres videre således: »Et straffeansvar, som værner forskellige religioner og den enkeltes religiøse følelser, kan afværge alvorlige konflikter i samfundet. Mange kan opleve sådanne angreb krænkende«.Den norske regering har hermed forladt den vestlige måde at tænke på. I fremtiden bliver det i Norge strafbart at angribe tankesystemer, som religion er. Og individet, som måtte ønske at kritisere ideer udsprunget af bestemte opfattelser om samfundets indretning, kan følgelig få en dom for, at han eller hun har overtrådt landets lov. Individet kan nok så meget forsvare sig med, at det ønskede at kritisere en bestemt idé om at indrette samfundet ikke-demokratisk. Det er alt sammen lige meget. Individet har ikke længere denne ret, men må tie med forhold, der kan bringe både individet og nationen i fare. Nationen, fordi den så ikke længere kan beskytte de loyale borgere, og individet, fordi dette kan risikere at miste sine rettigheder, skulle en alternativ ikke-demokratisk samfundsorden få vind i sejlene. En samfundsorden, hvor individet ikke længere har de rettigheder, som den vestlige kultur har skabt for sig selv gennem de sidste ca. 200 år.Det norske Storting er på vej til at vedtage en lov, der effektivt gør det klart, at landet har tænkt sig at forlade den vestlige tanke og i stedet at styre hen imod et samfund, der i bedste fald kan ses som et eksperiment, i værste fald som et mareridt for de individer, der må udholde at leve under en samfundsorden, hvor nationen har glemt, hvorfor den er en nation, og hvad det vil koste at have en sådan glemsomhed. Indsendt af
 Uddrag fra Søren Krarup: "Et godt år", Tidehverv, Nr. 1, januar, 2009, s.1-2. http://tidehverv.dk/index.php?option=com_content&task=view&id=789[...]Der sker noget i Danmark. Der har fundet en kulturkamp sted. Den udfolder sig fortsat. Det tegner til et godt år.*Også selv om Systemskiftet af 2001 er ved at blive rullet tilbage og den politiske dagsorden mister sin friskhed og substans. Vores statsministers udvikling er i mine øjne en sørgelig historie. Dette dygtige, karakterfulde menneske, som i sin nytårstale 2002 proklamerede kulturkampen som det egentligt afgørende, hvis udfald ville være bestemmende for Danmarks fremtid, antager i stadigt stigende grad skikkelse af en ordinær politiker, som ikke er bundet af andet end karriere


text: og succes. Jeg troede, han var bundet af Danmarks skæbne og dansk kulturs eksistens. Jeg troede derfor, at han i virkeligheden var skeptisk over for EU og havde hjertet med i Muhammedkrisens opgør med islamisme og lovreligiøs fundamentalisme. Jeg troede, det var kristendom og danskhed, der var hans uopgivelige udgangspunkt - selv om jeg havde forståelse for, at en statsminister ikke kan handle og tale på samme måde som os andre.Men meget tyder på, at jeg tog fejl. Meget i det forløbne år peger på, at Systemskiftets friskhed er i aftagende og ved at blive afløst af det velkendte fedteri for medier og meningsmålinger og det politisk korrekte. En "grøn" statsminister - det var ikke det, vi forventede. En EU-taktiker, som synes at vente på lejligheden til at lokke sit folk ind i den overnationale gummicelle og nægte danskerne mulighed for at stemme nej til gummicellen. En Anders Fogh Rasmussen med flere, for hvem intet er vigtigere end partiet og det taktiske spil på Christiansborg og i Bruxelles.Det var ikke dette, der lå i det så optimistisk proklamerede Systemskifte, og samtidig med, at denne udvikling sætter min politiske naivitet i perspektiv, tegner de opmuntrende oplevelser i Aalborg og Aarhus og andetsteds et billede af en ikke-politisk bevægelse, som i anden og også dybere forstand betegner et systemskifte. I åndelig henseende, i folkelig og kulturel forstand, en problemstilling, der ikke henholder sig til mandater og succes, en national, ja eksistentiel selvbesindelse, som gør kristendom og danskhed til andet og mere end et slagord.Det er denne bevægelse, der varsler et godt år. Og som jeg altså møder stadigt flere udtryk for. Jeg læser f.eks. med megen glæde, hvad tidsskriftet Nomos skriver, ligesom det er opmuntrende at deltage i de møder, Nomos arrangerer, og høre de selvstændige og uortodokse indlæg og foredrag. Her tænkes der nyt. Her bliver gamle problemstillinger brudt op. Morten Uhrskov Jensen og hans medarbejdere gør et godt arbejde, der er så fornyende, at der må være øren for det i Aalborg og Aarhus.Jeg vil anbefale Nomos, næste gang jeg kommer dér.*Et nyt skud på det folkeligt-kulturelle træ, som lykkeligvis synes at slå rod på vore universiteter, er det netop udkomne blad Critique, som nogle studenter i Aarhus har startet. Jeg vil anbefale bladet på det bedste. Det udgives af studenter, der kalder sig konservative, og den konservatisme, som Critique står for, er ikke politisk i dårlig forstand, men søger mod det principielle eller grundlæggende.[...]Den sidste udgivelse, der skal omtales i denne sammenhæng, er bogen "Den borgerlige Orden", som udkom på Gyldendal for et par måneder siden, og hvor undertitlen "Tanker om borgerlighed og kultur" ikke er tomme ord. For der er både tænksomhed, omtanke og sans for, hvad kultur og borgerlighed egentlig er, i denne bog, som således føjer sig ind i en voksende bevægelse i nutiden, og bogen fortjener en grundig anmeldelse. Den vil den også få. Her skal der kun peges på, hvorledes en kulturkamp er i gang og fører til initiativer og bøger, som sætter en


text:
ny problemstilling ved at gøre det evigt aktuelle, for så vidt det konservative, nyt og uafviseligt.Lad os glæde os over det! Lad os i det politiske systemskiftes forfald glæde os over det åndelige og kulturelle systemskifte, som ingen kan være blind for. Kulturkampen er faktisk ved at blive til virkelighed. Man møder den overalt - også i Aalborg og Aarhus.Den lover os et godt år. Indsendt af
 Af Jesper M. RosenløvIgennem en årrække har den yderste venstrefløj brugt Krystalnatten (d. 9. november) til at markere deres utilfredshed med den danske udlændingepolitik. Under paroler som ”Ja til solidaritet, nej til racisme og fremmedhad” har foreninger med tilknytning til det autonome miljø (f.eks. Foreningen Demos) skamreddet denne tragiske mindedag for egen vindings skyld. Venstrefløjens kamp mod regeringens udlændingepolitik skulle således ses i lyset af en historisk kamp mod nazismen.Men hvor hult og hyklerisk disse kredses anvendelse af Krystalnatten i virkeligheden er, viser sig netop nu. Det selv samme autonome miljø ses således i disse dage hånd i hånd med stærkt racistiske antisemitter i demonstrationer mod Israels ret til at forsvare sig mod Hamas’ terror.At der eksisterer varme følelser mellem ledende palæstinensiske kredse og den nazistiske ideologi er ikke noget nyt. Allerede i 1930’erne eksisterede der en tysk-arabiske alliance, hvor stormuftien af Jerusalem, Amin el-Husseini, havde tætte forbindelser til de nazistiske spidser som f.eks Heinrich Himmler (se f.eks. Klaus-Michael Mallmann og Martin Cüppers: Halvmåne og hagekors - Det Tredje Rige, araberne og Palæstina. Informations Forlag 2008).I de muslimske lande i dag publiceres der nærmest dagligt grove antisemitiske karikaturer i statslige medier. Adolf Hitlers Mein Kampf går som varmt brød ligesom det gamle antisemitiske smædeskrift Zion Vises Protokoller. Sidstnævnte er i 2002 endda blevet anvendt som grundlag for antisemitisk tv-serie i fyrre afsnit produceret i Ægypten.Denne racisme og sympatien for nazismen kommer ligeledes bevidst til udtryk ved de muslimske gruppers anvendelse af den gamle nazihilsen – den fremstrakte højre arm. Denne hilsen blev brugt ved en anti-israelsk demonstration så sent som i går her i Danmark. En større forsamling havde samlet sig på Rådhuspladsen i København til støtte for staten Israel. Disse blev dog mødt af grupper af Hamas-sympatisører, der brugte lejligheden til at heile hen mod forsamlingen, der talte adskillige jøder. (Fra Snaphanen, der ligeledes har en videosekvens)Man må jo håbe, at Dokumentation og Rådgivningscentret er opmærksomme på disse tendenser. En ting står i hvert fald fast efter disse optrin. Den yderste venstrefløj, der i denne tid hellere end gerne slutter sig sammen med nazistiske palæstinensere, har nu mistet enhver moralsk ret til på noget tidspunkt at anvende Krystalnatten til noget som helst. Hykleriet er afsløret. Føj! Indsendt af
 Af Kasper StøvringBlandt de mere absurde fortolkninger af nyligt afdøde Samuel Huntingtons politiske ståsted hører den, at den fokætrede politolog skulle være en slags godfather for neo-konservatismen og således billige Irakkrigen. Hvis man altså forstår krigen som et forsøg på at indføre de ”universelle” værdier om demokrati og menenskerettigheder i et land med en helt anden kultur end den vestlige. Huntington var tværtimod klassisk


text: konservativ. Det fremgår allerede af hans paradigme om civilisationernes sammenstød, der selvfølgelig stadig har relevans som en forklaring på konflikterne efter den kolde krig. Det gælder især de to bærende teser. For det første, at de vigtigste konflikter i verden ikke er ideologiske, men kulturelle. Og for det andet, at modernisering ikke medfører vestliggørelse, men tværtimod revitalisering af partikulære kulturelle identiteter. Clash-paradigmet indebærer også et relevant konservativt budskab, som jeg i det følgende vil reflektere over i anledning af Huntingtons død. Nemlig at vi indenrigspolitisk afviser multikulturalismen, der forener en utopisk idé om kulturel sameksistens med en dekonstruktion af den historisk fremvoksede kernekultur, der bærer de vestlige nationer (selv om multikulturalismen er en vestlig opfindelse, er den en anti-vestlig ideologi). Samtidig bør vi udenrigspolitisk besinde os på verdens multipolære karakter. For at sige det populært: Vi bør være multikulturelle ude og nationale hjemme. Især Irakkrigen har vendt universalismens drøm om demokrati til et mareridt for Vesten. Irakkrigen startede som en sikkerhedspolitisk intervention, men udviklede sig siden til et universalistisk demokratiprojekt. Dette mislykkede forsøg på at demokratisere Irak kalder på selverkendelse og selvbesindelse. For de demokratiske værdier er måske nok universelle i den forstand, at de principielt kan udbredes til hele kloden. Men omvendt må vi erkende, at de kulturelle forhindringer er så enorme, at vi gør bedst i at vågne af den feberhede drøm at demokratisere fremmede lande. Det er klart at se, hvorfor denne drøm er opstået: Da Muren faldt i 1989, vandt demokratiet, sagde man. Derfor var man animeret af oplysningstidens idé om, at demokratiet var universelt i den forstand, at det lod sig udbrede til hele verden; det udsprang ikke af en partikulær kultur. Krigen på Balkan havde desuden vist, at man med succes kunne intervenere militært ud fra moralske idealer. Herfra drog man en generel lære: det måtte jo også gælde i Irak. Men det var naivt. At man tog fejl skyldtes kort sagt, at man var til fals for idealisme. Det er ikke de politiske realister, men de utålmodige idealister, der nu må komme til besindelse. Forskellen mellem neo-konservative og klassisk konservative som Huntington kan vise noget vigtigt om Irakkrigen som et demokratiprojekt – og om grænserne for dette projekt. De neo-konservative, der lagde planen for den amerikansk ledede intervention, er netop en slags utålmodige sjæle. De betoner på aktivistisk vis universalismen, imens de klassisk konservative besinder sig på de særlige kulturelle forudsætninger for demokratiet. Neo-konservative er opflammet af det, idéhistorikeren Hans-Jørgen Schanz i en anden sammenhæng har kaldt ”den historiske passion”. Denne passion begyndte at brænde igennem i oplysningstiden, og den lærer, at alt, hvad der er vigtigt i livet, er historisk. Som Schanz gør opmærksom på, betyder det historiske ikke bare menneskeskabt forandring, men det, der altid kan være et projekt for menneskelig skaben. Historie blev dermed et fremtidsanliggende, hvilket var tydeligst hos Karl Marx, der mente, at fremtiden kunne skabes ved den rette brug af fornuften. De neo-konservative forkæmpere for demokratiet er, skønt aldeles kritiske over for marxismen, på en måde elever


text: af Marx. De er grebet af det ideal, at det liberale demokrati ganske vist historisk har rødder i en bestemt grund, nemlig den vestlige kultur, men at demokratiets frø sagtens kan plantes i fremmed jord og spire frem, så det med tiden vil blomstre så frodigt som i Vesten. De demokratiske friheds- og lighedsprincipper opfattes netop som universelle. Som hos gamle Marx og hans endnu ældre læremester den tyske filosof Hegel gælder det om at udgrunde historiens lovmæssigheder. Og har man først opdaget den historiske logik, så ser man sig også i stand til at forklare, hvorfor demokratiet vil vinde stadig større udbredelse, efterhånden som historien skrider frem. Dét var som bekendt Fukuyamas tese efter Murens fald. De neo-konservative går et skridt videre og stiller sig selv i historiens tjeneste. De arbejder aktivt med på demokratiets udbredelse på basis af en “missionær entusiasme”. En konsekvens af den historiske passion er forkastelse af traditioner. Hvorfor? Fordi kulturelle traditioner udgør forhindringer for ønsket om at indrette historien som et bevidst menneskeligt projekt. Det gælder også det irakiske demokratiprojekt, der er blevet lanceret med det afslørende slagord nation building – som om man kan bygge nationer, ligesom man kan bygge broer, veje og dæmninger. Men nationer er ikke bevidste konstruktioner rejst af sociale ingeniører. De er derimod historisk fremvoksede kulturfællesskaber. At traditioner kan udgøre forhindringer for demokratiets virkeliggørelse er oplagt. Demokrati kan vanskeligt indføres i en kultur, hvor der er tradition for fundamentalistisk dyrkelse af religionen; hvor der er et fatalistisk syn på skæbnen; hvor der er et ortodokst syn på uddannelse; hvor arbejde opfattes som et onde; hvor korruption tolereres; hvor man primært er loyal over for familien, stammen eller klanen, og hvor fremmede omfattes med mistillid; hvor der er en stærk autoritetstro, og hvor magten er centraliseret og udøves vilkårligt. Og så videre. I Irak hersker mange af disse traditioner, og derfor må neo-konservatismen tage form af en radikal ideologi: Den gamle samfundsindretning må smides på historiens mødding, for at det nye samfund kan vokse frem. Nu vil den opmærksomme læser tænke, at en sådan radikal konservatisme i grunden er en selvmodsigelse. Konservatismen er jo anti-revolutionær og anti-utopisk, for så vidt som den ønsker at bevare det givne. Men sådan ser det slet ikke ud for de neo-konservative. De ønsker at skabe det bevaringsværdige, netop fordi også de vil bevare de gamle værdier og den gamle orden, som de kender fra deres egen kultur. Når de neo-konservative ønsker en aktiv indgriben over for de despotiske regimer, så er der tale om en abstrakt form for fremskridtsoptimisme. De forestiller sig, at noget radikalt anderledes i fremtiden vil vise sig i kraft af denne i grunden idealistiske utopi om genskabelse. Her er det, at klassisk konservative må mane til besindelse på, at der er grænser for demokratiprojektet, for menneskers evne til at manipulere med og bemestre dets omgivelser. Heraf følger opgøret med traditionshadet og den historiske passion, altså med dogmet om, at alt, hvad der er vigtigt i livet, er historisk. Det gamle


text: er ikke noget, der endegyldigt kan lægges bag, og vores tid adskiller sig ikke skarpt fra tidligere tider. Tværtimod lever tidligere tiders forestillinger videre i os. Tilsvarende er traditioner ikke blot snærende bånd, men er med til at give livet mening. Hvilke politiske konsekvenser har det? Klassisk konservative afviser en aktivistisk udenrigspolitik og besinder sig i stedet på realismen. Akkurat ligesom Huntington. Realismen foreskriver, at nationer må gøre, hvad der er i deres interesse og overlade andre nationer til deres egen skæbne. Men dertil må man ganske vist tilføje, at det ikke altid er i egen nationale interesse at overlade andre til deres skæbne. Når islamiske terrorister har haft held med deres destruktive forehavender, skyldes det netop, at vi i Vesten først sent efter Murens fald har erkendt, at vi stadig har fjender, og at de næres af fejlslagne stater. Fjender må bekæmpes, af og til med magt, blot ligger der heri ikke et entydigt svar på, om det var en klog beslutning at intervenere i Irak. Men et bestemt motiv bag interventionen burde kunne bakkes op af både konservative og neo-konservative: at det var i de vestlige nationers sikkerhedspolitiske interesse. De konservative og neo-konservative adskiller sig altså ikke i synet på anvendelsen af magt for at forsvare nationen. De ser først og fremmest forskelligt på ideen om, at oplysningens værdier er universelle og potentielt universaliserbare. Det troede også Hegel og Marx. Men konservative har altid været tilbøjelige til at mene, at disse værdier netop er bundet til en bestemt kulturel horisont. De vestlige værdier og demokratiske institutioner er biprodukter af en særlig kristen kultur. Som sådanne vil de vanskeligt, og måske aldrig, slå rod i ikke-kristne kulturer. Der vil i hvert fald blive tale om et helt andet form for demokrati, sådan som vi for nylig har været vidne til i Det Palæstinensiske Selvstyre og i Irak. Med det frie valg følger her afviklingen af den liberal-demokratiske frihed. Konservative vil gang på gang understrege, at det sekulære, liberale demokratis historiske oprindelse ligger i kristendommen. Det moderne demokrati er simpelthen en sekulær udgave af den kristne doktrin om menneskets universelle værdighed. Altså det, der i dag opfattes i ikke-religiøse termer som menneskets rettigheder. Denne rent historiske forklaring kan der måske nok være enighed om blandt konservative og neo-konservative. Men det afgørende stridspunkt, som vi hele tiden går ud fra – og hele tiden vender tilbage til – er altså striden om, hvor vidt de vestlige værdier er universelle. Eller om de blot på dette givne tidspunkt i historien nyder udbredelse i en kultur, der måske kun midlertidig står stærkt i verden. Ifølge denne konservative opfattelse kan vi ikke sige noget endegyldigt om, hvordan fremtiden vil se ud, for historien er som helhed en åben og uforudsigelig proces. Det er ikke historien, men snarere den stærke tro på universalismen, der er ved at nå sin afslutning.(Det ovenstående bygger på min artikel ”Universalismens afslutning?” i Morten Uhrskov Jensen (red.): Jorden tro (2007)).


text:
Global sikkerhedspolitik - Forside
 Global sikkerhedspolitik
 Jørgen Dragsdahl skriver om sikkerhedspolitiske emner. Her bringes et udvalg af artikler, foredrag, mm. om emnerne USA, Irak, terrorisme, atomvåben, den kolde krig.
 Hjem CV Kontakt Foredrag Artikler Bøger Radio
 Søg på Dragsdahl.dk
 Sidst opdateret 2017-10-25
 Retssagernes dokumenter fra de to injuriesager som Dragsdahl har rejst
 Missilforsvar / Missilskjold
 Nyeste artikler, foredrag mm.
 Tidligere: 2016 2015 2014 2013 2012 2011 2009 2008 2007 2006 2005 2004 2003 2002 2001 2000 1999 1998 1997 1996 1995 1994 1993 1992 1991 1990 1989 1988 1987 1986 1985 1984 1983 1982 1981 1980 1979 1978 1977 1976
 NY 24.10.2017 | SIKKERHEDSPOLITIK - Jørgen Dragsdahl: Alarmberedskab for USA’s bombefly
 USA er angiveligt på vej til at sende et signal om, at atomkrig er en realistisk mulighed. Det ventes at ske ved at genoptage en af Den Kolde Krigs beredskaber, nemlig fly med atombomber holdt klar for enden af startbaner, skriver Jørgen Dragsdahl. (Publiceret på POV Point of View International 24. oktober2016)
 NY 14.10.2017 | RACISME - Jørgen Dragsdahl: “I Danmark har vi behov for en diskussion om, hvad racisme er”
 I Danmark har vi behov for en diskussion om, hvad racisme er. For vi står helt klart i en forvirret situation, hvor folk bruger en masse udtryk, de faktisk ved meget lidt om. Vi er nødt til at nå frem til, hvad vi forstår ved racisme og ved racister (Interview med i Ræson.dk 14. oktober 2017) Åbner i Nyt Vindue
 NY 19.06.2016 | AFGHANISTAN - Sørgeligt aktuelt igen. Regeringen vil øge antallet af danske soldater. Artikel fra 2016: Usikkerhed sætter rekord i Afghanistan
 Vær beredt til også nye løgne.Usikkerheden blandt afghanerne har ikke været større, siden Taliban-styret blev væltet i 2001. Og både de civile samt militære tabstal voksede i første halvdel af 2016 sammenlignet med tidligere. (Publiceret på POV Point of View International 19. juni 2016)
 13.04.2017 | AFGHANISTAN - Afghanske film bringer ofrene for dansk politik nærmere
 Danskerne har vendt afghanerne ryggen. Anderledes kan jeg ikke konkludere efter starten på en så absolut fremragende filmfestival i København med forbløffende få ”danske” deltagere. Gennem disse film får vi nær kontakt med ofrene for en uansvarlig dansk politik, og det er tilsyneladende ikke ønskværdigt. (Publiceret på POV Point of View International 13. april 2017)
 10.04.2017 | RACISME - Arabisk racisme har også dybe rødder
 Racisme er ikke forbeholdt hvide og ofrene er ikke udelukkende brune mennesker – ofte muslimer – sorte mennesker, romaer eller jøder. Eksempelvis stikker racismen i den arabiske verden dybt, skriver Jørgen Dragsdahl i en kommentar, hvor han henviser til eksempler og debat – samt understreger, at racisme og fordomme ikke er det samme. Den mest præcise og umisforståelige definition er, at “racisme” er kombinationen af fordomme og en magtstruktur. Det er på tide at debatten rejses – og at den arabiske verden starter en bredere diskussion af problemet. (Publiceret på POV Point of View International 10. april 2017)
 30.03.2017 | USA - Har Trump givet militæret frie hænder?
 Vil civile ofre for kampene i


text:
den irakiske by Mosul få mindre opmærksomhed end de civile ofre i den syriske by Aleppo? (Publiceret på POV Point of View International 30. marts 2017)
 27.03.2017 | ATOMVÅBEN - Danmark vender ryggen til forbud mod atomvåben
 Mere end 70 år inde i atomalderen vil noget revolutionært snart ske. Et stort flertal vil i FN vedtage et forbud mod atomvåben. Men Danmark vil end ikke deltage i forhandlingerne op til forbuddet. Voksende vrede og frustration over udsigten til ny atomoprustning ligger bag initiativet, som har bred opbakning fra alliancefrie lande og græsrodsbevægelser. (Publiceret på POV Point of View International 27. marts 2017)
 25.03.2017 | RACISME - Kvinder slår igen mod racisme og sexisme
 For ikke længe siden skete det hyppigt, at “danskere” afviste, at racisme er et problem her i landet. Men den påstand er sandelig kommet under bombardement, og det fra ofrene for denne racisme, bemærker Jørgen Dragsdahl, der roser en artikel i Politiken om emnet. (Publiceret på POV Point of View International 25. marts 2017)
 23.03.2017 | GLOBALISERING - Tak for regnen – og for Connie Hedegaard
 Lige nu leverer CPH:DOX en række tilbud, og torsdag havde jeg en virkeligt god oplevelse, som andre kan få del i med egne øjne. Man bliver jo nemt forvænt i det såkaldte informations-samfund, hvor nærkontakt med alt og alle bliver leveret. Som journalist er man endog super forkælet.(Publiceret på POV Point of View International 23. marts 2017)
 22.03.2017 | ATOMVÅBEN - Sådan kan Trump (måske) holdes væk fra atom-knappen
 Frygter også du, at præsident Trump i et vanvittigt øjeblik vil starte en atomkrig? Så er du ikke helt alene; erfarne eksperter deler frygten. Ingen kan nemlig lovligt stoppe ham, hvis han vil affyre raketterne. Men måske vil Trump tøve, hvis han først skal begå et blodigt mord? Det er et af mange forslag, som måske kan mindske risikoen, og som nu har fået helt ny aktualitet. (Publiceret på POV Point of View International 22. marts 2017)
 15.03.2017 | USA - Jurister vil være bolværk mod Trumps revolution
 Trumps toprådgiver, Steve Bannon, skjuler ikke sine hensigter. Han vil smadre staten. Og det gør han så nu sammen med præsidenten. Pressen, forfatningen og loven er fjenderne, som skal knuses. Men amerikanske jurister er også blevet mobiliseret af udfordringen. For mange borgere er sagførere griske rovdyr, men de kan blive vor tids helte, hvis de kan udgøre et bolværk mod den revolutionære kurs. Mon danske jurister også kan udgøre et forsvar mod højreekstremisme? (Publiceret på POV Point of View International 15. marts 2017)
 10.03.2017 | ATOMVÅBEN -Rusland anklages for brud på atom-traktat
 Sagt helt ærligt: Skadefryden bobler lystigt, også hos mig. I årtier har den amerikanske højrefløj boltret sig i fantasier, hvor de slemme russere med venstreorienteret bistand undergravede de vestlige demokratier. Nu er samme højrefløj ramt af en boomerang. Dens fantasier har indtaget USA’s politiske arena, og det er dens egne folk, som er Kremls nyttige idioter. Men skadefryd kan gøre os blinde for, at hele samfundet blev skadet af kold-krigernes fantasier, og


text:
en ny tids fokus på sammensværgelser styret fra Moskva kan også skade. (Publiceret på POV Point of View International 8. marts 2017)
 27.02.2017 | PRESSEN - Ingen beviser for russisk succes i fortidens informationskrig
 Under Den Kolde Krig brugte den sovjetiske efterretningstjeneste KGB enorme ressourcer til deres informationskrig mod Vest, og nogle ser i dag en lignende russisk trussel. Det synes næsten glemt, at eksperter i den amerikanske efterretningstjeneste CIA ikke var imponeret af den sovjetiske offensiv. Deres advarsler om ikke at overdrive truslen er imidlertid af blivende værdi. Vi bør, konkluderede tidligere CIA-direktør Stansfield Turner dengang i en analyse, ”ikke lade succes for sovjetiske bestræbelser med desinformation gøre os paranoide”, for der er ”næsten ingen beviser for deres succes”.
 21.02.17 | DEN KOLDE KRIG - Truslen fra Sovjets KGB lurer bag ny frygt for Rusland
 Skal demokratiske lande knuse Ruslands angreb på intet mindre end troværdigheden af vores nyhedsmedier og politiske debat med nye love og strengere straffe? Eller er denne krise for demokratierne i afgørende grad skabt af os selv, fordi vi har svigtet grundlæggende værdier? Fra kampen mod den samme trussel under Den Kolde Krig kan vi hente vigtige svar, skriver Jørgen Dragsdahl, der ser tilbage på metoderne fra dengang, der sætter vore dages debat om “fake news” og desinformation i et historisk perspektiv, der igen er sørgeligt aktuelt. (Publiceret på POV Point of View International 21. februar 2017).
 17.02.17 | GLOBALISERING - Sidste udkald for besøg hos Bibelens nomader
 Norwegian har med flybilletter til et par tusinde bragt danskerne i nærkontakt med Marokkos magiske by Marrakech. Spies lover et møde med en ”forunderlig eventyrverden”, og helt løgn er det ikke. Men det er længe siden, at karavanerne med eksotiske krydderier fra Asien, afrikanske slaver og guld efter turen gennem ørkenen samledes i støvet på byens store markedsplads, Djemaa el Fna. Det virkelige eventyr venter hinsides Atlas-bjergene hos nogle af verdens sidste nomader, hvis gamle levevis de fleste vel kun kender til via Bibelen. (Publiceret på POV Point of View International 17. februar 2017).
 2.01.2017 SAGEN MOD BENT JENSEN | - Bølgen med "fake news" har en forløber i Danmark
 Bølgen med "fake news" har en forløber i Danmark. Det hævder René Offersen i et interview, som Information bringer i dag. Anledningen er en bog, hvor han ser tilbage på retssagen mod professoren og dens efterspil. Om advokat Renë Offersens bog "Kold Krig i Højesteret".
 20.01.2017 PRESSEN | - Desinformation er en giftig gave til os fra Den Kolde Krig
 Som et ondt spøgelse fra Den Kolde Krig er ”desinformation” kommet på mode. EU har oprettet et kontor, som skal følge russisk desinformation, og initiativet har ophidset den danske højrefløj gevaldigt, fordi det angiveligt kan true denne fløjs ytringsfrihed. Kongressen har for USA’s vedkommende vedtaget en lov, som skal oprette et regeringsorgan, der skal bekæmpe ”udenlandsk desinformation og manipulation”, fordi verdens ”sikkerhed og stabilitet” er truet. (Publiceret på POV. Point of View International 20. januar 2017).
 2016 Til top
 02.12.2016 | USA - Trump gør “Gale Hund”


text:
til leder af USA’s militære indsats
 Mellem amerikanske veteraner har ingen et kriger-ry, som kommer på højde med general James Mattis’. Og det var næppe tilfældigt, at hans øgenavn ”Gale Hund” blev fremhævet af den nyvalgte præsident Trump, da denne torsdag bekræftede, at Mattis er hans foretrukne forsvarsminister.(Publiceret på POV. Point of View International 2. december 2016).
 29.11.2016 USA | - Med Trump får vi kaos uden pilot
 Vi er allerede i en verdenskrig. Endog en religionskrig. Det er et af de få, næsten, sikre pejlemærker for amerikansk sikkerhedspolitik, som kan ses i Donald Trumps erklæringer og i hans valg af ledende ministre samt rådgivere på dette felt. Ellers tyder alt på kaos – både nu og de næste fire år. (Publiceret på POV. Point of View International29. november 2016).
 15.11.2016 USA | - Trumps sejr er (måske) en sejr for hvid racisme
 ANALYSE: Tilhængerne af hvid overhøjhed jubler. For deres magt sejrede. Efter den mest åbenlyse appel fra en kandidat til hvid racisme i nyere tid vandt Donald Trump de hvide stemmer med 57 procent mod Hillary Clintons 37 procent. Nok er der udsigt til, at disse vælgere med tiden bliver et mindretal i USA, men de vil så åbenbart ikke give sig uden kamp. (Publiceret på POV. Point of View International 15. november 2016).
 05.11.2016 RACISME | - Gensyn med sorte pantere
 Donald Trump rider på en bølge af hvid racisme. Ubevæbnede sorte mænd dræbes hyppigt af politiet. Tiden er så klart inde til en ny fase i sorte amerikaneres frihedskamp. Og netop nu får et parti, som rejste sig i den sorte ghetto for 50 år siden med våben i hænderne og kaldte sig The Black Panther Party for Self-Defense, mere opmærksomhed end nogensinde. Jørgen Dragsdahl, der kom tæt på bevægelsen dengang, var inviteret med som gæst til jubilæet i Oakland. (Publiceret på POV. Point of View International 5. november 2016).
 22.09.2016 USA | - Trump er højrepopulist – ikke fascist
 Republikanernes præsidentkandidat Donald Trump er er ikke Mussolini, American style. Han passer derimod fint ind i en amerikanske politisk tradition for populisme, som nu også har spredt sig til Europa. Det er sandsynligt, at denne populisme baner vej for et brud med de vestlige demokratiers grundlæggende verdensbillede. (Publiceret på POV. Point of View International 22. september 2016).
 19.09.2016 USA | - Hillary er i den kreative klasses sold
 Mysteriet: Hvorfor klarer demokraternes præsidentkandidat Hillary Clinton sig så dårligt? Svaret: Hun repræsenterer for mange vælgere en fjendtlig klasse. (Publiceret på POV. Point of View International 19. september 2016).
 12.09.2016 ATOMVÅBEN | - Obamas største fiasko
 Atomafrustning stod højt på USA’s præsident, Barack Obamas, program, og det fik han Nobels fredspris for. Men han bliver nu præsidenten, som indleder det hidtil mest kostbare oprustningsprogram. Så atomvåben vil fortsat være den “hårde valuta” i det internationale magtspil. Derfor bør Obama aflevere sin Nobelpris i Oslo med en undskyldning, mener skribent Jørgen Dragsdahl. (Publiceret på POV. Point of View International 12. september 2016)
 11.09.2016 | USA - Indianeres protest stopper


text:
rørledning
 Protestaktionen mod en rørledning nær et reservat for indianere opnåede i weekenden en foreløbig sejr – minutter efter nederlag ved en domstol. Aktionen har engageret indianere overalt i USA, og i den seneste tid har også store nationale og udenlandske medier bragt reportager fra en lejr i delstaten North Dakota, hvor tusinder er samlet. (Publiceret på POV. Point of View International 11. september 2016)
 05.09.2016 | USA -Indianere i kamp mod olieledning
 Hvor det legendariske Sioux-folk engang herskede på den store prærie, udkæmpes i disse dage et slag, som for nogle deltagere ligger i forlængelse af det 19. århundredes indianerkrige. Kernen er: Hvem skal bestemme – de oprindelige ejere eller dem, som ulovligt har stjålet jorden? (Publiceret på POV. Point of View International 5. september 2016)
 02.09.2016 | RACISME - Kvindemagt i islam via Kina
 Mangfoldigheden i islam er for alvor kommet til Danmark med oprettelsen af en moske for kvinder i København. Initiativet har fået en del omtale i udenlandske medier, og nogle danske muslimer har reageret med noget nær had. Men Skandinavien er på dette punkt en smule bagud i udviklingen. (Publiceret på POV. Point of View International 2. september 2016)
 29.08.2016 | DEN KOLDE KRIG - Viden er det bedste vi har
 Find selv fejlene... Dette er, ifølge en dansk grundbog i kultur- og samfundsundervisning, et kort, som viser delingen af Europa under Den Kolde Krig. (Publiceret på POV. Point of View International 31. august 2016)
 29.08.2016 | USA - Hillary er da korrupt. Enkle budskaber sælger bedst.
 Af den grund er Hillary Clinton blevet hængt ud for korruption. Hun har dog kun været i en tilsyneladende interessekonflikt. Nu raser debatten – er det hende eller pressen, som er skyld i noget upassende? (Publiceret på POV. Point of View International 29. august 2016)
 19.08.2016 | PRESSEN - Revolutionen udeblev i Rusland
 Den 19. august er det 25 år siden, at Sovjetunionen blev ramt af et kupforsøg. Det mislykkedes. Men regimet blev ikke styrtet af en revolution, som helt grundlæggende gjorde op med arven fra kommunismen. (Publiceret på POV. Point of View International 19. august 2016)
 20.08.1991 | PRESSEN - Moskva-borgere forsvarer parlamentet
 Der bygges barrikader omkring Jeltsins regeringssæde og uddeles våben (Information 20. august 1991)
 16.08.16 | RACISME - Da negre blev sorte
 Med kun et halvt århundredes forsinkelse har nogle danskere med stor utilfredshed opdaget, at mennesker med afrikanske rødder vil kaldes sorte eller direkte forbindes med Afrika. Mon disse danskere har overset datidens anti-racistiske kamp eller er der en ny trods? (Publiceret på POV. Point of View International 16. august 2016).
 22.07.16 | NATO - Vil Trump fyre NATO?
 USA’s republikanske præsidentkandidat, Donald Trump, har rejst noget nær panik i NATO. Hvis man ser videre end hans trusler, kan det være en god lejlighed til diskussion af NATOs egentlige udfordringer. (Publiceret på POV. Point of View International 19. juli 2016).
 19.07.16 | TERRORISME - Hvid vold har sået hadets frø
 Terror mod civile i Europa er gengældelse for kolonisters terror – og deres børns


text:
gentagelse af fædrenes synder med ny vold, ydmygelser, bortforklaringer, ligegladhed og det blinde øjes politik. (Publiceret på POV. Point of View International 19. juli 2016).
 09.07.16 | NATO - Obama kritiserer Polen på NATO-møde
 Polens regering blev under NATO-topmødet i Warszawa kritiseret af USA’s præsident, Barack Obama, for overgreb på landets demokrati. (Publiceret på POV. Point of View International 9. juli2016).
 06.07.16 | NATO - Snubletråd med atomvåben skal afskrække Rusland
 NATO vil på sit kommende topmøde give balterne nervepiller. Men russerne får sure opstød af dem. Pillerne kan også afværge eller fremskynde atomkrig. (Publiceret på POV. Point of View International 6. juli 2016).
 30.06.16 | NATO - USA tager truslen mod NATO's demokrati op
 Grundlæggende værdier i NATO er truet af adskillige medlemmers politik. Det er en trussel, som præsident Obama vil tage op på det kommende topmøde i alliancen. (Publiceret på POV. Point of View International 30. juni 2016).
 20.06.16 | MISSILFORSVAR - Thule-arbejderes sag i nyt lys af amerikansk afsløring
 Amerikanske militære myndigheder har gennem 50 år ignoreret mulige skader fra radioaktivitet på soldater, som deltog i oprydning, efter et B52 bombefly i 1966 styrtede i Spanien med brintbomber ombord. (Publiceret på POV. Point of View International 20. juni 2016).
 19.06.16 | AFGHANISTAN - Usikkerhed sætter rekord i Afghanistan
 Usikkerheden blandt afghanerne har ikke været større, siden Taliban-styret blev væltet i 2001. Og både de civile samt militære tabstal voksede i første halvdel af 2016 sammenlignet med tidligere. (Publiceret på POV. Point of View International 19. juni 2016).
 15.06.16 | AFGHANISTAN - Politisk burlesque med Afghanistan
 Hvor landstingets medlemmer engang på Christiansborg med stor højtidelighed behandlede Rigets anliggender, blev i sidste uge afholdt, hvad man kaldte en høring med fokus på Afghanistan. Men det blev, ikke overraskende, en politisk burlesque. Endog en fremragende af slagsen. (Publiceret på POV. Point of View International 15. juni 2016).
 12.04.16 | ATOMVÅBEN - Ankers kamp mod atomvåben blev fortiet – men den nukleare trussel lever
 Henry Kissinger advarede for nylig i kraftige vendinger mod risikoen for et nyt nukleart kapløb. Adskillige lande opruster og NATO er i gang med en modernisering af amerikanske atombomber i Europa. Ved NATO-topmødet i juli skal alliancen diskutere et østeuropæisk ønske om at styrke NATOs atomafskrækkelse. Men den danske offentlighed aner intet, medierne synes uinteresserede og de danske politikere er tavse. De har lært, at atomvåben ikke skal forstyrre indbyggerne i verdens lykkeligste land. (Publiceret på POV. Point of View International 12. april 2016).
 03.04.16 | POLEN - Fremmedhad uden fremmede
 Polsk nationalisme er præget af had mod naboer, jøder og andre udenlandske kræfter samt indenlandske ”forrædere”. (Publiceret på POV. Point of View International 3. april 2016).
 03.02.16 | PRESSEN - Fængsling af journalister er en sikkerhedstrussel imod os
 To tyrkiske journalister er nu formelt ramt af anklager, som kan give dem livsvarigt fængsel. Det er jo synd for dem, men hvad rager det egentlig mig? (Publiceret på POV. Point of View International 3. april 2016).
 2015 Til top
 09.11.2013 - 02.06.2015 | SAGEN MOD BENT


text:
JENSEN - Bent Jensens fusk med kilderne - Jørgen Dagsdahls "Dagens fusk" på Facebook
 Kommentarerne kan læses i sammenhæng eller hver for sig.
 04.10.2015 | SAGEN MOD BENT JENSEN - René Offersen:Bent Jensens kronik i Politiken 2. oktober 2015
 På sin Facebook-side har advokat René Offersen lagt dette indlæg efter Bent Jensens besynderlige kronik i Politiken fredag 2. oktober 2015. Der er også en debat på tråden bagefter, som viser, at visse af Bent Jensens sympatisører absolut ikke aner, hvad jeg skrev under Den Kolde Krig. Det er trist, at de er så ligeglade med substansen i deres egen overbevisning, at de end ikke sætter sig ind i fakta, inden de kører løs med deres beskyldninger.
 14.09.2015 | SAGEN MOD BENT JENSEN - Tak, tak, tak – til de mange, som sørgede for, at jeg kunne udfordre Bent Jensens injurier
 Støtteforeningen for Jørgen Dragsdahl har netop udsendt en pressemeddelelse om, at den lukker og slukker efter succes-indsamling. Dragsdahl vandt endegyldigt sin injuriesag i Højesteret imod historikeren Bent Jensen. Støtteindsamlingen er nu slut, alle regninger i sagen er betalt, og overskuddet er efter en bestemmelse i foreningens statutter sendt til dansk PEN til organisationens arbejde for forfatteres og journalisters ytringsfrihed med særligt henblik på forholdene i Rusland. Læs her Dragsdahls tak til Støttefreningen (Offentliggjort på Facebook)
 02.09.2015 | SAGEN MOD BENT JENSEN - Frirum til fantaster
 I Danmark kan man hænge folk ud på mistanker alene, hvis man er skrupelløs nok. Må advokater lyve? Måske vil mange finde det acceptabelt, hvis de lyver under forsvaret af deres klienter. Men er det også undskyldeligt, hvis de efter endelig dom lyver i en hævnaktion? Det er blot et af de mange spørgsmål, som Karoly Nemeths forbløffende Kronik 20. august kan rejse. Han var officielt Bent Jensens advokat. (Kronik i Politiken 2. september 2015)
 21.08.15 | SAGEN MOD BENT JENSEN - Anklage mod forlag
 Med et indlæg i Weekendavisen har Bent Jensen fortsat sin forbrydelse. Han hævder, at bogen "Ulve, får og fusk" ikke indeholder urigtige beskyldninger mod mig. Faktisk indeholder den bl.a. ordret gengivelse af udsagn, som Bent Jensen ved Højesteret er dømt for. Det centrale spørgsmål er: Hvilket medansvar har hans forlag, Gyldendal? Og hvad vil forlaget gøre. (Kommentar i Weekendavisen)
 10.08.15 | SAGEN MOD BENT JENSEN - Dragsdahls rolle i den kolde krigs absurde teater
 René Offersen, Dragsdahls advokat ved Højesteret, svarer på kronik af tidligere PET-chef Ole Stig Andersen. Adskillige påstande, som ofte fremføres af Bent Jensens sympatisører, tilbagevises. Offersen forklarer, hvorfor Højesteret gør en almindelig læser til målestok i vurderingen af Bent Jensens artikel. Han påpeger også, at KGB-officerer ofte rapporterede til deres hovedkvarter, at de havde rekrutteret folk, som bare ikke selv vidste det. Link til kronik i Poltiken (åbner som ny side)
 20.07.15 | SAGEN MOD BENT JENSEN - Et skamløst teater
 I den fortsatte strid i spalterne hos Fyns Amts Avis reagerer Dragsdahl på artikel af Ole Hasselbalch. Denne har påstået, at Højesteret gav Bent Jensen ret, når det gælder anklagerne i forbindelse med desinformation og


text:
konspirative møder. Men det er en forvanskning af dommen. Højesteret har ikke vurderet, hvorvidt anklagerne var rigtige. Man har blot frikendt Bent Jensen for straf ud fra den opfattelse, at påstandene er dækket af hans ytringsfrihed. (Kronik i Fyns Amts Avis).
 09.07.15 | SAGEN MOD BENT JENSEN - PET's arkiv er en sump
 Nogle tror, at arkiverne hos Politiets Efterretningstjeneste er en sandhedens kilde. Men reelt er det en sump, som nogle "forskere" er faret vild i - andre taler i vildelse efter de har fået sumpfeber. Dragsdahls svar til museumeinspektør Peer Henrik Hansen, som vil afklassificere Dragsdahls sag i PET. Det er nemmere at kræve åbenhed end faktisk gennemføre det på ordentlig vis.
 08.07.15 | SAGEN MOD BENT JENSEN- Hilsen fra Bloksbjerg
 Ekstra-Bladets tidligere chefredaktør Bent Falbert sendte i en båltale Skt. Hans Aften Dragsdahl til Bloksbjerg. Talen blev trykt i Fyns Amts Avis, som også bragte artikler skrevet af Falberts vært, museumsinspektør Peer Henrik Hansen. I to kronikker fik de svar - selvfølgelig efter opfordring fra andre, som gennem tiden på løgneres initiativ var blevet brændt. Den første kronik tilbageviser deres påstande.
 06.06.15 | SAGEN MOD BENT JENSEN - Dragsdahl i Ugens Gæst
 Kort efter dommen i Højesteret bragte Danmarks Radio et langt interview med Jørgen Dragsdahl, hvor han bl.a. besvarede nye påstande fra Bent Jensen. Samtalen fokuserede i høj grad på baggrunden for Dragsdahls journalistik - herunder hans amerikanske kilder. Direkte link til udsendelsen(åbner i nyt vindue).
 03.06.15 | SAGEN MOD BENT JENSEN - Højesterets dom i injuriesagen mellem Jørgen Dragsdahl og Bent Jensen (åbner som pdf)
 Højesteret giver Jørgen Dragsdahl medhold i, at Bent Jensens udtalelser om, at han havde været KGB-agent og af PET var blevet anset for at være KGB-agent, var strafbare..
 18.05.15 SAGEN MOD BENT JENSEN -Mundtlig procedure i Højesteret
 Manuskriptet til advokat René Offersens næsten fire timer lange mundtlige procedure i Højesteret fokuserer især på, hvorvidt Bent Jensen beskyldte Dragsdahl for strafbare forhold. Professoren har gentagne gange hævdet, at regeringen / justitsministeren af politiske årdager besluttede, at der ikke skulle rejses tiltale mod Dragsdahl. Men af vidnesbyrd fra PETs ledere fremgår, at PET aldrig har overvejet, at der skulle rejses tiltale, idet man ikke havde det nødvendige bevismateriale. Af vidnesbyrd fra ministre for PET-kommissionen og af udtalelser til pressen fremgår, at man ikke fra politisk hold har overvejet tiltale. Offersen efterlyste i sin procedure beviser for det modsatte fra Bent Jensen, men modparten ignorerede helt spørgsmålet. Proceduren beskæftiger sig desuden med juridiske overvejelser efter retningsgivende domme ved den europæiske menneskeretsdomstol. Henvisninger til ekstrakt i proceduren gælder de uddrag af dokumenter og andre tekster, som er forelagt Højesteret.
 12.05.15 | SAGEN MOD BENT JENSEN-Sammenfattende processkrift for Dragsdahl
 Op til selve retshandlingen i Højesteret har begge parter opsummeret de vigtigste beviser og argumenter i sammenfattende processkrifter. De lægger grundlaget for den mundtlige procedure.Fordi nærværende skrift indeholder omtale af og uddrag af dokumenter, som er fremlagt bag lukkede døre, har vi gjort nogle linjer ulæselige med sort overstregning. Det er ikke al omtale af de


text:
såkaldte P-dokumenter fra arkivet i Politiets Efterretningstjeneste, som på denne vis er strøget. Nogle tekst-afsnit er blevet offentliggjort i PET-kommissionens beretning. Bent Jensen har i vidt omfang set bort fra Retsplejeloven, som forbyder gengivelse, så når han har offentliggjort informationer, der burde fjernes, er de ikke blevet strøget. I stærkt begrænset omfang har Dragsdahl selv i protest mod Bent Jensens adfærd i to kronikker offentliggjort tekst fra P-dokumenter – når disse informationer er gentaget i processkriftet er de heller ikke blevet strøget.Sammenfattende processkrift side 1-48 (åbner som pdf). Sammenfattende processkrift side 49-82 (åbner som pdf)
 24.03.15 | SAGEN MOD BENT JENSEN - Bent Jensen-klikens stammedans
 Det ser festligt ud, når Bent Jensens klike optræder i medierne, men det er en stammedans, som appellerer til fælles tro og nøgternt set bygger på løgn. Jens Gregersen har i en kronik påstået, at PET hindrer, at Bent Jensen får adgang til vigtigere beviser i injurie-sagen, som han så selv har hentet frem fra Mitrokhin-arkivet. Her tilbagevises hans påstande. (Manuskript til kronik i Jyllands-Posten). Link til tegning og kronik i Jyllands-Posten.
 28.01.15 | SAGEN MOD BENT JENSEN - PETs uhyrligt knusende beviser mod Dragsdahl
 Her er et forslag til årets prøve i kildekritik - nemlig artiklerne, som ifølge PET var bevis for, at Dragsdahl var sovjetisk påvirkningsagent: PETs uhyrligt knusende beviser mod Dragsdahl.
 2014 Til top
 01.12.14 | SAGEN MOD BENT JENSEN - Bent Jensens brud på tavshedspligten dokumenteret
 Bent Jensen har misbrugt sin adgang til PET's arkiver, idet han gennem en årrække systematisk har brudt sin tavshedspligt. Da Troels Toftkær påpegede dette i Weekendavisen, reagerede Bent Jensen 28. november 2014 med trusler, idet han kaldte Toftkærs læserbrev strafbart, injurierende. Derfor fremlægges her en række skrivelser og kendelser fra Politiets Efterretningstjeneste, Byretten i Svendborg og Justitsministeriet. Materialet omfatter brud på forvaltningsloven, retsplejeloven og straffeloven.
 15.07.14 | SAGEN MOD BENT JENSEN - Nej til Bent Jensens editionsbegæring
 Under næsten hele retssagen modsatte Dragsdahl sig ikke de begæringer, som Bent Jensens advokater indgav med henblik på fremlæggelse af dokumenter fra PETs arkiv. I selvstændige editionsbegæringer bad Dragsdahl endog PET fremlægge rapporter fra telefonaflytninger og kendelser i den forbindelse fra Københavns byret, og dermed støttede man reelt Bent Jensens bestræbelser. Men da Bent Jensen under behandlingen ved Højesteret fremsatte en ny og omfattende editionsbegæring modsatte Dragsdahl sig begæringen. Det skete med en række begrundelser. For det første var det i vidt omfang en editionsbegæring,som gentog tidligere, der var blevet afvist af PET med opbakning fra domstolene. For det andet byggede editionsbegæringen på en adgang til PETs arkiv, som Dragsdahl ikke havde og derfor kunne han ikke forholde sig til begæringens indhold. Men altoverskyggende for, at man ønskede Jensens begæring afvist var, at denne ikke havde respekteret forbud mod offentlig gengivelse af dokumenter, som var fremlagt bag lukkede døre. Processkriftet detaljerer og dokumenterer dette misbrug - også med en række bilag, som dog ikke kan gengives her. Link til processkrift vedrørende edition (åbner som pdf)
 11.07.14 | DEN KOLDE KRIG - Bent Jensens fusk med kilderne.
 Håndteringen af


text:
kilder i Bent Jensens storværk "Ulve, får og vogtere" er så ringe, at bogen mest egner sig til undervisning i kildekritik. Historikere er ofte uenige, fordi de kan tolke kilder forskelligt. Men hos Bent Jensen begynder tolkning af kilder før, han har haft fat i kilderne. De udvælges tilsyneladende efter behov, som forudfattede politiske meninger har skabt - og mange kilder forvanskes til uigenkendelighed, så de kan passe til professorens hensigter. Dragsdahl gennemgår nogle eksempler på denne kildehåndtering i en stor artikel bragt i tidsskriftet "Arbejderhistorie", som udgives af Selskabet for Forskning i Arbejderbevægelsens historie. Bladet bragte senere et kort svar fra Bent Jensen, hvor han udover en masse ukvemsord ikke tilbageviste nogen af eksemplerne. (Arbejderhistorie 2014, nr. 1)
 20.02.14 | SAGEN MOD BENT JENSEN - Ankestævning til Højesteret (pdf)
 Ankestævningen fastholder de argumenter og den bevisførelse, som er anvendt under retssagen hidtil. Det nye er en række bemærkninger i forbindelse med dommen i Østre Landsret. De er organiseret i 5 hovedpunkter. Det påpeges således, at PETs efterforskning afkræftede den mistanke, som var blevet rejst af KGB-dobbeltagenten Gordievskijs andenhånds oplysninger. Desuden fokuseres på de krav, som må stilles til Bent Jensens påstande.
 01.01.14 | PRESSEN - Poul Villaume: PET-ledelsen gjorde sit arbejde ordenligt
 Historikeren, professor, dr. phil. Poul Villaume trækker i en kommentar et ofte overset aspekt af Bent Jensen affæren frem. Både Østre Landsret og Bent Jensen bygger på den tanke, at hvis nogen i Vesten fremførte synspunkter, som havde noget til fælles med sovjetisk politik, så var man "objektivt" set en agent for Sovjetunionen. Det er en opfattelse, som lå til grund for både stalinismens og mccarthyismens heksejagter.
 2013 Til top
 13.12.13 | PRESSE - Nikolaj Petersen: Tredje halvleg i Dragsdahl v. Jensen?
 Professor emeritus i international politik Nikolaj Petersen kritiserer detaljeret dommen fra Østre Landsret. Han påpeger, at Bent Jensens ærinde i høj grad var politisk, men det overser dommerne bevidst. De fremhæver tværtimod, at Bent Jensen udtaler sig som professor med speciale i den kolde krig, og at han derfor har en særlig adkomst til at udtale sig.
 11.12.13 | SAGEN MOD BENT JENSEN - Jørgen Dragsdahl: Mit møde med PET’s arkiv (Kronik i Politiken)
 Arkivet, der ligger til grund for den retssag, som jeg netop har tabt, er utroværdigt.
 01.12.13 | PRESSEN - Claus Bryld: Landsrettens skizofrene dom
 Domstolen er måske blevet påvirket af postmodernismen med dens påstand om, at der ikke længere findes sandheder, men kun forskellige perspektiver. Jensen havde ét perspektiv, Dragsdahl et andet, og da det ikke er muligt at tage juridisk stilling til disse perspektiver, må man lade ytringsfriheden gå sin gang og se bort fra juraen, skriver historikeren Claus Bryld.
 25.11.13 | DEN KOLDE KRIG - Jørgen Dragsdahl: I ly af PETs hemmeligheder er meget muligt
 PETs egne dokumenter viser, at beskyldningerne mod Dragsdahl for desinformationsvirksmhed hviler på et spinkelt grundlag. Alligevel var tidligere PET-chef ikke i tvivl, da han optrådte i Østre Landsret.
 (Artikel i Information 25. november 2013)
 2012 Til top
 30.11.2012 | TERRORISME - Voldens uvæsen
 Når


text:
den antifascistiske bevægelse åbner for brug af vold, nedbrydes samtidig en barriere, som beskytter imod nogle af menneskets værste impulser, skriver Jørgen Dragsdahl. (Publiceret på Modkraft 30. november 2012)
 2011 Til top
 Juli 2011 | ATOMVÅBEN - Obamas atomtrussel (DIIS Working Paper 2011:12)
 En række lande vurderer, at atomvåben er et nødvendigt element i deres sikkerhedspolitik. Forudsætningen for at de indleder en afrustning af kernevåben vil være, at man kan enes om en trusselsanalyse, der overbevisende sandsynliggør, at fordelene ved kernevåben nu opvejes af farerne, og at våbnene derfor bør afskaffes. En vigtig målsætning for præsident Obama er, at atomvåben skal afskaffes helt, men har han en trusselsanalyse, som støtter denne målsætning? I et arbejdspapir for Dansk Institut for Internationale Studier (DIIS) analyserer Jørgen Dragsdahl Obamas trusselsbillede.
 12.05.11 | ATOMVÅBEN - Forhandling af atomvåben er i krise
 Der er udsigt til en lang pause inden USA og Rusland kan indgå nye aftaler, som skærer atomarsenalerne ned. Nedskæringer siden Den Kolde krig har især ramt, hvad man kan kalde overflødigt fedt i arsenaler, som under Den Kolde krig var vokset hinsides ethvert rimeligt behov. Men nu er arsenalerne blevet så små, at yderligere nedskæringer vil påvirke atomstyrkernes struktur og våbnenes rolle. Dertil kommer, at vanskelige politiske samt militære forhold i Europa nu også påvirker forhandlingerne direkte. Link til DR's P1's Orientering | Manuskript
 10.05.11| ATOMVÅBEN - Obamas atomvision smuldrer
 I april 2009 lovede præsident Obama, at han ville arbejde for en verden fri for atomvåben. To år efter hævder kritikere, at fremdriften bag hans vision er smuldret. Konkret påpeger de, at Obama-regeringen vil investere mere end 200 milliarder dollar over de næste ti år i en fornyelse af atomarsenalet. Link til DR's P1's Orientering | Manuskript
 2009 Til top
 22.12.09 | ATOMVÅBEN - Atomvåben i Europa skal væk
 Amerikanske atombomber i Europa skal trækkes hjem. Det foreslår et forskningscenter i Californien, som for Finland har set på mulighederne for nedskæring af USAs og Ruslands taktiske atomvåben. Ensidig tilbagetrækning skal ruske op i russerne, som er kørt fast i en forældet indstilling. Link til DRs P1's Orientering | Manuskript
 07.12.09 | ATOMVÅBEN - Vigtig nedrustningstraktat er død
 Traktaten med grundlæggende regler for kontrol med USAs og Ruslands atomvåben, START I, udløb den 5. december. Noget forsinket er en afløser på vej - siger både USA og Rusland. Det mest bemærkelsesværdige ved den nye traktat er, at den markerer en genoptagelse af forhandlinger, som skal nedskære atomarsenaler under gensidig kontrol. Obamas forgænger var ikke interesseret i forhandlinger med denne målsætning. Aftalen skal også bane vej for mere effektiv indsats mod spredning af atomvåben. Link til DRs, P1's Orientering | Manuskript
 02.12.09 | AFGHANISTAN - Obama vil væk fra taberkursen under Bush
 Med sin nye strategi satser præsident Obama på, at de kommende 18 måneder kan ændre konfliktens retning. Han stræber ikke efter en snarlig sejr, som kan stabilisere Afghanistan og Pakistan. Tilbagetrækning vil blive indledt før stabil fred, og formodningen er, at konflikten vil fortsætte længe med mere begrænset bistand udefra. (Analyse i


text:
Ræsons ugemagasin)
 02.12.09 |SIKKERHEDSPOLITIK - Fogh skræmte oppositionen mod krig til døde
 Michael Kristiansen, spindoktor for statsminister Fogh Rasmussen, peger på, hvordan hans klient effektivt fik stoppet kritik af krigene i Irak og Afghanistan. Statsministeren kaldte oppositionen for "landsforrædere" og gjorde dermed klart, at kritik ikke var legitim. men dermed fik Fogh Rasmussen også udslettet en af demokratiets vigtigste mekanismer, som sørger for, at fejl og mangler bliver udbedret. (Analyse i Information)
 01.12.09 | AFGHANISTAN - Vestens store nederlag
 Det politiske magasin Ræson bringer i sin december-udgave over otte sider en artikel af Jørgen Dragsdahl med fokus på officiel misinformation om den danske indsats. Med afsæt i en rapport fra NATOs øverstkommanderende i Afghanistan konkluderes: Det politiske system har ikke leveret kompetent ledelse, der ud fra indsigt i vilkårene udarbejdede en relevant strategi, som fik støtte af tilstrækkelige ressourcer. Den militære profession forberedte sig kun yderst nødtørftigt, trods advarsler i form af egne erfaringer og det amerikanske forsvars nødtvungne omstilling. Pressen har ikke været den fjerde magt, som udforsker kløften mellem myndigheders ord og handling. Og endelig har det civile samfund været så optaget af danske soldaters udsædvanlige kamprolle, at man har overset eller ikke interesseret sig for de faktiske forhold.
 30.11.09 | SIKKERHEDSPOLITIK - Forældet dansk holdning til USA
 Med en sjældent nytænkende vurdering af det transatlantiske forhold lægger forskere fra en europæisk tænketank op til en ny strategi i samarbejdet mellem USA og Europa. Forskernes kritik af Europas holdning til USA rammer med fuld kraft dansk sikkerhedspolitik. (Analyse i Information)
 28.11.09 | AFGHANISTAN - Vestens nederlag i Afghanistan
 En vital del af det filosofiske fundament i vestlig civilisation, fremskridtstanken, er truet i Afghanistan. Der er risiko for, at et nederlag vil blokere for brug af redskaber, som kan blive nødvendige i kommende års konflikter. Derfor må de ansvarlige for den hidtidige indsats i Afghanistan selvkritiske oplyse, hvorfor utilstrækkelige ressourcer blev sat ind og hvorfor man appellerede til underholdningsværdien af en krig. (Kommentar i Berlingske Tidende)
 19.11.09 | AFGHANISTAN - NATO har svigtet træning af afghanske styrker
 Den britiske premierminister Gordon Brown ønsker en plan for tilbagetrækning fra Afghanistan. Distrikt for distrikt skal afghanske styrker overtage kontrollen. Men en troværdig tidsplan bør inddrage, at NATO hidtil ikke har investeret de nødvendige resurser i træning af politiet og militæret. Der er risiko for, at NATO vil lægge større vægt på kvantitet end kvalitet. (Analyse i Information)
 23.11.09 | SIKKERHEDSPOLITIK - Opgør med Europas ”infantile” forhold til USA
 Europa har et ”infantilt” forhold til USA. Som små børn søger europæiske regeringer opmærksomhed samt anerkendelse i Washington – og de vil, barnligt, ikke selv tage et ansvar. Afghanistan er et af ofrene. Så hård er dommen i en rapport, som en forening af fremtrædende europæiske politikere, eksperter og erhvervsfolk netop har udsendt. Offentliggørelsen sker samtidigt med, at EU har udnævnt en præsident og en udenrigsminister. Link til DR 1's Orientering. Manuskript.
 23.09.09 | AFGHANISTAN - Knusende kritik af NATOs indsats i Afghanistan
 NATOs og USAs øverstkommanderende i Afghanistan, general McChrystal, leverer i


text:
rapport en hidtil uset skarpt kritik af NATOs indsats. Det største problem er, at alliancen ikke har omstillet sig til anti-oprørskrig - og uden en omstilling vil indsættelse af flere soldater være nytteløs.Kritikken rammer i høj grad også Danmarks engagement. McChrystal varsler, at hvis et nederlag skal afværges, er de kommende 12 måneder afgørende. (Analyse i Information).
 19.09.09| MISSILFORSVAR - Mere fornuft i galskaben
 Obama har opgivet baser i Polen og Tjekkiet for raketskjoldet. I stedet for har han valgt en løsning, som kan give Europa mere beskyttelse, hurtigere end Bush-regeringens plan. Da præsidenten fremlagde det nye projekt kritiserede han ikke direkte sin forgænger - faktisk gav han bevidst det indtryk, at han handler i forlængelse af Bush-regeringens ønsker. men reelt har Obama indrømmet, at uafhængige forskere, som kritiserede det nu skrottede projekt, havde ret. (Analyse i Information)
 20.07.09 | NATO - Voksende pres på NATO's atomvåben
 Arbejdet i NATO med et nyt strategisk koncept er indledt. I den forbindelse har lederan af IAEA. Mohamed ElBaradei, under et besøg i alliancens hovedkvarter opfordret til, at konceptet ikke fremhæver, at atomvåben giver et vigtigt bidrag til sikkerheden. Det er, hævder han, et budskab, som fremmer spredning af atomvåben. (Analyse i Information)
 17.07.09 | ATOMVÅBEN - Hård kritik af Obamas atompolitik
 Præsident Obama er en trussel imod USA's sikkerhed, og han har en russisk opfattelse af Den Kolde Krig. Det er kun et par af påstandene, som eksperter og politikere fra det yderste højre affyrer mod præsidentens nedrustningspolitik i forbindelse med topmødet i Moskva, hvor han underskrev en rammeaftale for atomnedrustning. Til grund for angrebene ligger en forskellig opfattelse af, hvordan atomvåben skal være brugbare. Link til DRs P1, Orientering. Manuskript.
 09.07.09 | ATOMVÅBEN - Rustningskontrol er tilbage efter en pause under Bush
 Topmødet i Moskva nåede frem til en rammeaftale, som lægger retningslinjer for en ny nedrustningstraktat mellem USA og Rusland. De planlagte nedskæringer kan både anses for beskedne og dramatiske. Det afhænger helt af, hvad man sammenligner med. Det vigtigste er, at Obama og Medvedev har genoprettet en proces med forhandlinger, som kan bane vej for total atomnedrustning. (Analyse i Information)
 07.07.09 | MISSILFORSVAR - Kompromis om raketskjold på topmødet
 Under topmødet i Moskva accepterede præsident Obama, at man i en hensigtserklæring erkendte en sammenhæng mellem offensive og defensive styrker i forbindelse med strategiske atomvåben. For russerne var det vigtigt, idet de protesterer imod især den europæiske del af det amerikanske missilskjold. Netop denne del udsættes også for skarp kritik af amerikanske forskere - senest i et åbent brev fra bl.a. ti Nobelpristagere i fysik. Link til DRs P1, Orientering | Manuskript
 27.05.09 |ATOMVÅBEN - Obama skal slås for atomforbud
 USA har ikke fuldt tiltrådt traktaten mod prøveeksplosion af atomvåben (CTBT). For ti år siden afviste Senatet ratifikation, men nu vil præsident Obama forsøge igen. Amerikansk deltagelse i forbuddet skal give øget troværdighed i fordømmelsen af Nordkorea og USA's indsats mod spredning af atomvåben. Link til DRs P1, Orientering. Manuskript.
 27.05.09 | ATOMVÅBEN - Nordkoreas atombrag kan være overraskende teknisk


text:
triumf
 Nordkorea bragte den 25. maj en atomsprængladning til eksplosion. Der er tegn er på, at "bomben" også denne gang var lille - og det kan tyde på, at landet hurtigere end ventet udvikler en bombe, som er så lille, at den kan anvendes i raketter. (Analyse i Information)
 20.05.09 | ATOMVÅBEN - Obama forbedrer klimaet i atomforhandlinger
 Siden Bush brød med nedrustningsprogram vedtaget i traktaten mod spredning af atomvåben, har deltagernes møder været uden resultater. Nu har et forberedende møde op til stor konference i 2010 været konstruktivt. Diplomater og uafhængige iagttagere giver præsident Obama en stor del af æren. Link til P1s Orientering. Manuskript.
 19.05.09 | ATOMVÅBEN - Atomvåben banker på mediernes skodder
 Nedrustningsforhandlingerne mellem USA og Rusland har udsigt til succes, fordi man har udskudt en række svære hindringer til en senere fase. Hvis de store atommagters arsenaler skal længere ned end ca 1.500 bomber i det aktive arsenal, ønsker begge parter de mindre atommagter inddraget. Også missilforsvaret og taktiske atomvåben skal håndteres senere. Desuden bliver langt større opmærksomhed fra pressens side nødvendig. (Analyse i Information)
 14.05.09 | AFGHANISTAN - Menneskejæger ny militær chef i Afghanistan
 Fordi den amerikanske øverstkommanderende for NATOs og USAs styrker i Afghanistan holdt fast ved alliancens krigsplan trods kritik, er han blevet udskiftet. Men det konkrete indhold i USAs nye strategi er ikke helt klart - og der kan opstå modsætning mellem dens to hovedspor: beskyttelse af befolkningen og drab på mulige terrorister. Link til DR's P1. Manuskript.
 06.05.09 | ATOMVÅBEN - Optimisme før atomforhandling
 Forhandling af en ny nedrustningsaftale mellem USA og Rusland er nu indledt for alvor, og begge parter ser med optimisme på mulighederne. I første omgang gælder det en modernisering af START I traktaten, som udløber i december. Den har vigtige kontrolbestemmelser, som skal bevares. Men derudover stræber man efter en nedskæring af arsenalerne. Link til DR1's Orientering. Manuskript.
 23.04.09 | ATOMVÅBEN - NATOs magiske atomvåben under nyt pres
 Obama har brug for nedrustningspolitiske signaler, som kan bevise, at han ihærdigt stræber efter total atomnedrustning. Amerikanske atomvåben i Europa er velegnede. Deres militære værdi er tvivlsom, og de politiske argumenter for placeringen i Europa udgør en boomerang, idet ikke-atommagter kan anvende dem til argumentation for, at også de har brug for kernevåben. Tilbagetrækning af atomvåbnene op til ikke-sprednings konferencen næste år er en mulighed, men først skal NATOs atomafskrækkelse diskuteres i forbindelse med alliancens nye strategiske koncept. (Analyse i Information)
 17.04.09 | ATOMVÅBEN - USA's troværdighed på spil i atomsag
 Hvor mange atombomber er nødvendige, hvis USA vil afskrække brug af atomvåben mod amerikanske interesser? Præsident Obama har sagt, at han vil begrænse atomvåbens rolle i USA's strategi. Først er det nødvendigt, at arsenalet får færre opgaver, end det har i dag. Amerikansk forskningsrapport har beskrevet, hvordan atomberedskabet kan ændres, hvis USA vil bane vej for total atomafrustning. Link til DR's P1 Orientering. Manuskript.
 08.04.09 | ATOMVÅBEN - Total atomafrustning nødvendigt mål for USA's strategi
 I indsatsen mod spredning af atomvåben og for atomnedrustning har USA brug for


text:
et folkeligt engagement, som svarer til det, der for tyve år siden fik revet Muren ned og væltet kommunistiske regimer i Østeuropa. Det var en del af budskabet i præsident Obamas store tale i Prag, hvor en verden fri for atomvåben blev gjort til USA's strategiske mål. Bag hans forslag står mange års forberedelse fra eksperter i rustningskontrol, som udviklede alternativer til Bush-regeringens mislykkede indsats mod spredning. (Analyse i Information)
 03.04.09 | NATO - Efter 60 år skal NATO i terapi
 Alliancen skal have et nyt strategisk koncept, som leverer de overordnede retningslinjer for deltagernes fælles aktiviteter. Men det er langt fra nok med en opdatering af det gamle koncept fra 1999. Der er brug for en mere omfattende proces, som inddrager andet end embedsmænd og får fornyet forståelsen af, hvorfor man har et fællesskab på tværs af Atlanterhavet. (Analyse i Information)
 01.04.09 | ATOMVÅBEN - Total atomafrustning er på dagsorden for topmøde
 Frygt for spredning af atomvåben til flere stater og terrorister er en drivkraft, som har sat total atomafrustning på dagsordenen for det første topmøde mellem USAs præsident Obama og Ruslands præsident Medvedev. Samme målsætning er taget op af ældre amerikanske statsmænd - bl.a. Henry Kissinger - og en stor koalition af tidligere ledere fra hele verden. I første omgang skal USA og Rusland sikre, at retninglinjer for kontrol med arsenalerne ikke forsvinder, når START I traktaten udløber i december 2009. (Analyse i Information)
 27.03.09 | NATO - Generalsekretær skal give NATO en ny start
 Har Anders Fogh Rasmussen de rette kvalifikationer til at blive en effektiv generalsekretær i NATO? Det er spørgsmålet, som landet, der kendes ham bedst, ikke har diskuteret. Men han ligner udpræget en gårdsdagens mand, som ikke har svar på alliancens udfordringer. (Analyse i Information)
 02.02.09 | USA - Obamas udfordring
 For Barack Obama er appel til håbet et politisk redskab, som skal overvinde hindringer for vidtgående samfundsændringer. Kynikere spår, at han vil skuffe sine tilhængere, men rent faktisk har han allerede leveret konkrete resultater. Præsidentens offensiv mod illusionsmageriet, der i mange år har givet næring til seks alvorlige kriser, er således en bedrift i sig selv. Der er også mange tegn på, at hans forbillede er de præsidenter, som gennemførte store ændringer. (Artikel i tidsskriftet Kritisk Debat)
 2008 Til top
 20.11.08 | SIKKERHEDSPOLITIK - En deal med Taliban?
 Nøglen til sejr i Afghanistan er, at man klart skelner mellem Taliban og Al Qaida. Det mener nogle af præsident
 06.11.08 | USA - Obama's sejr og os Link til DR2's Debatten
 Obama's sejr i det amerikanske præsidentvalg vil skabe problemer for danske politikere, som fører kampagne
 04.11.08 | USA - Valgkampen mellem Obama og McCain (www.raeson.dk) se pdf-dokumentet her
 Uge for uge kommenterede Jørgen Dragsdahl sammen med tre andre USA-eksperter slutfasen i det
 20.07.08 | USA - Nekrolog for Bush-æraen (fra 2005) Printversion i pdf (11 sider)
 "Bush-æraen er død. Den druknede i New Orleans". Med disse ord indledte Jørgen Dragsdahl i 2005 sit
 19.07.08 | TERRORISME - Smuthul for tortur kan bestå efter


text:
USA's valg
 Vil USA efter præsidentvalget søge optagelse i Den Internationale Straffedomstol ICC? For fire år siden mente 07.07.08 |RACISME - Kultursammenstød på højskolerne
 Hvis vi vil præge nydanskerne med ny dannelse på højskolerne, er det nødvendigt, at højskolen kritiserer dansk
 01.07.08 | RACISME - Dannelse til Verdensborger
 Nydanskere udgør en værdifuld ressource, som kan gøre gamle idealer konkrete. Højskolen skal gøre sine
 28.04.08 | MISSILSKJOLD - Styrket Rusland kan klare kompromis med USA
 Russisk bekymring over baser i Østeuropa for det amerikanske missilforsvar kan blive "lindret", hvis en række
 12.04.08 | TERRORISME - Topfolk i USA kan være krigsforbrydere
 Ledende medlemmer af Bush-regeringen har et direkte ansvar for tortur, hævder det amerikanske tv-selskab
 05.04.08| NATO - Udvidelsen af NATO kan anses for succes
 Med optagelsen af Albanien og Kroatien har alliancen taget et vigtigt skridt for stabilisering af Europas urolige h
 02.04.08 | NATO - Ukraine svært dilemma for NATO
 Op til alliancens topmøde i Bukarest er medlemmerne uenige om, hvorvidt Ukraine og Georgien skal stilles i
 01.04.08 | RACISME - Obama udfordrer racisten i alle amerikanere
 Hvad er racisme? Spørgsmålet står centralt i den debat, som er brudt i valgkampen efter den sorte
 22.03.08 | SIKKERHEDSPOLITIK - USA gennemfører revolution i sin hær
 Krigene i Afghanistan og Irak har givet USA's hær dyrekøbte erfaringer, som nu er nedfældet i en ny
 04.03.08 | USA - Det amerikanske imperiums store øjeblik Printversion i pdf (30 sider)
 Hvad var målsætningens for USA’s udenrigspolitik under præsident Clinton? Har USA et imperium? Hvad er
 22.02.08 | MISSILFORSVAR - USA skyder spionsatellit ned Link til DR P1's Orientering | Manuskript
 USA skød 22. februar 2008 en af sine egne satellitter ned med en raket. Den officielle forklaring var, at
 09.02.08 | TERRORISME - En bøddel og hans håndlangere
 Bush har godkendt tortur. Det er konklusionen i amerikanske medier efter CIAs direktør har erkendt, at
 04.01.08 | TERRORISME - CIA skal undersøges for lovbrud
 Video fra forhør, hvor CIA anvendte tortur, er blevet slettet. Denne mulige forbrydelse skal nu undersøges af en
 Tidligere - oversigt Til top
 2007: 2007 januar-marts 2007 april-juni 2007 juli-september 2007 oktober-december Til top
 2007 oktober-december Til top
 19.12.07 | IRAN - Bush har fortjent ros for Iran-rapport
 Pegefingre fik travlt efter amerikanske efterretningstjenester erklærede, at Iran stoppede sit
 15.12.07 | DEN KOLDE KRIG - Pagten med djævlen
 Historikere har i dag et væld af kilder, som kan belyse CIA's historie. Der er masser af forbrydelser,
 06.12.07 | Iran - Iran-rapport lægger op til forhandling
 CIA og andre amerikanske efterretningstjenester har konstateret, at Iran i 2003 stoppede sit program
 29.11.07 | DEN KOLDE KRIG - CIA fylder 60 år
 Den amerikanske efterretningstjeneste CIA har ansat nogle af de mest klarsynede, modige og dybt
 23.11.07 | SIKKERHEDSPOLITIK - NATO fortsat på taberkurs i Afghanistan
 Formodede Taliban-oprørere dræbes i tusindevis, men ifølge flere helt friske rapporter vokser oprørernes indflydelse alligevel. Paradokset mere end antyder, at der er noget galt med NATO's
 12.11.07 | SIKKERHEDSPOLITIK - Danmark kan være for lille til storpolitik


text:
Arbejdsgiver erstatningsansvarlig for beboers vold mod medarbejder - Advokatfirmaet Vingaardshus
 Vi bruger cookies til at forbedre din oplevelse og vores website. Vi anvender cookies til webstatistik, webanalyse, markedsføring og sociale medier. Hvis du vælger at takke nej til vores brug af cookies, vil sitet stadig fungere, men der kan opleves nedsat funktionalitet.
 +45 46 92 92 00
 Vælg kompetencer AB 18 AB 92 ABT 18 ABT 93 Agentaftaler Akkordaftaler Aktieombytninger Aktieselskaber Almene boligorganisationer Almene boligselskaber Andelsboligforeninger Anpartsselskaber Ansættelsesbevis Ansættelsesforhold Ansættelsesret Ansættelsessager Arv Bank- og finanseringsret Bobehandler Bobestyrer boer Boligrådgivning Boligselskaber Bortvisningssager Brugsrettigheder Byggeriets retsforhold Børsret Datarum Designret Direktørkontrakter Dødsbobehandling Ejeraftaler Ejerforeninger Energi Enkeltmandsvirksomhed Entreprisekontrakter Entrepriseret Erhvervsejendomme Erhvervslejeret Erhvervsstrafferet Erstatning mm. for ofrene for kriminalitet Erstatning mm. for ofrene for økonomisk kriminalitet Erstatnings- og forsikringsret Faktoring Familie- og arveret Familieret Fast ejendom Fast ejendom erhverv Finansieringsret Fogedsager Fogedsagsbehandling Fonde Forbudssager Fordringspant Forsikringssager Forsvar for varetægtsfængslede, mistænkte, sigtede og tiltalte Forsyning Forsyningsvirksomhed Forældremyndighed Funktionærret Fusion Generationsskifte Godtgørelser Gældssanering Hvidvaskningssager Immaterialret Incitamentsprogrammer Inddrivelse af fordringer Inkasso Insolvensret Insolvensretlige forhold Interessentselskaber International handel Internationale kontrakter Internationale retsforhold Isoleret bevisoptagelse IT-kontrakter IT-ret Iværksætterselskaber Joint venture Kapitalmarkedsret Kautioner Kommanditselskaber Kommunalret Konkurrencelovgivning Konkurrenceret Konkurs Konsignation Konsortier Kontrakter Kontraktsforhold Korruptionssager Kraftvarmeværker Køb og salg af fast ejendom Køb og salg af udlejningsejendomme Køb og salg af virksomheder Ledelsesansvar Lejeinkasso Lejeret Lejesager Licensaftaler Likvidation Låneforhold M&A Mangler ved fast ejendom Miljø Miljøret Naboret Offentlig ansættelsesret Offentlig ret Offentlige retsforhold Omstrukturering Omstødelsessager Ophavsret Optionsaftaler Outsourcing Overenskomster Overvågningssager Pantrettigheder Partnerselskaber Patentret Persondataret Personskadeerstatning Private Equity Produktansvar Produktefterligninger Refinansiering Rekonstruktion Rets-og voldgiftssager Retssager RKI registrering Rådgiveransvar Sale and lease back Salgs- og leveringsbetingelser Selskabs- og fondsret Selskabskonstruktioner Selskabsret Selskabsretlige forbud Separation Share purchase agreement Skatte- og momsret Skatter og afgifter Skilsmisse Spaltning Sportsret Stiftelse af selskaber Strafferet Syn og skøn Syn og skøn - byggeri Terms and conditions Testamenter Transportret Tvangsauktioner Udbudsret Varemærkeret Venture capital Virksomhedsoverdragelse Virksomhedspant Voldgiftssager Værgemål
 Arbejdsgiver erstatningsansvarlig for beboers vold mod medarbejder
 Afgørelse: er arbejdsforholdene ikke fuldt forsvarlige, kan arbejdsgiver blive erstatningsansvarlig, hvis en medarbejder kommer til skade.
 Højesteret har den 14. september 2018 truffet afgørelse i en sag, hvor et autismecenter som arbejdsgiver blev erstatningsansvarlig for en medarbejders tilskadekomst i botilbuddet, idet arbejdsforholdene ikke var fuldt forsvarlige.
 Beboeren, som udførte volden, var også selv erstatningsansvarlig.
 I det indbyrdes forhold mellem arbejdsgiver og beboer, skulle arbejdsgiveren betale 2/3 af erstatningen, og beboeren betale 1/3 af erstatningen.
 En omsorgsmedarbejder kom til skade efter at være blevet overfaldet af en infantil autist på et autismecenter.
 I Byretten blev autisten fundet erstatningsansvarlig overfor omsorgsmedarbejderen.
 I Højesteret handlede sagen om, hvorvidt autismecenteret som arbejdsgiver også var erstatningsansvarlig overfor omsorgsmedarbejderen, og i så fald om den indbyrdes fordeling af erstatningsansvaret.
 Højesteret fandt efter en samlet vurdering, at autismecentret ikke i tilstrækkelig grad havde sørget for, at arbejdsforholdene var sikkerhedsmæssigt fuldt forsvarlige.
 Højesteret lagde navnlig vægt på, at autismecenteret var etableret i sikkerhedsmæssige problematiske lokaler, og at det var velkendt, at autisten på skadestidspunktet var meget udadreagerende.
 Af en rapport vedrørende det kommunale tilsyn fremgik det blandt andet, at autismecenteret var utidssvarendes til formålet.


text:
Indretningen med lange, trange gange blev beskrevet som en sikkerhedsmæssig risiko og en belastningsfaktor. Det fremgik blandt andet, at den fysiske ramme øgede risikoen for konflikter og dermed skader på medarbejderne og brugerne.
 Højesteret lagde endvidere vægt på, at to mindre erfarne medarbejdere var alene på arbejde på skadestidspunktet.
 Højesteret fandt derfor, at autismecenteret var erstatningsansvarlig overfor omsorgsmedarbejderen for den lidte skade.
 Den indbyrdes fordeling af ansvaret
 I vurderingen af, hvordan ansvaret skulle fordeles mellem en person med nedsat psykisk funktionsevne og den institution, der har den pågældende i sin varetægt, skulle det indgå, i hvilket omfang de pågældende har mulighed for at undgå eller forebygge de skadegørende handlinger og dermed risikoen for skade.
 Højesteret fandt efter en samlet vurdering, at autismecenteret skulle betale to tredjedele af den erstatning og de sagsomkostninger, som autisten ved byrettens dom var dømt til at betale til omsorgsmedarbejderen.
 Højesteret lagde vægt på:
 at begge parter var ansvarsforsikrede,
 at autisten som den direkte skadevolder må anses for at have handlet forsætligt,
 at autisten på grund af sin betydelige og varigt nedsatte psykiske funktionsevne ingen mulighed havde for at undgå eller forebygge sine skadegørende handlinger, og
 at autismecenteret som den institution, der havde autisten i sin varetægt, som den eneste havde mulighed for at undgå eller forebygge hendes skadegørende handlinger og dermed risikoen for skade.
 Vingaardshus’ bemærkninger
 Denne afgørelse viser, at det er særdeles vigtigt for både kommunale og private arbejdsgivere at sikre sig, at arbejdsforholdene er fuldt forsvarlige.
 Er arbejdsforholdene ikke fuldt forsvarlige, og medfører dette en skade på eksempelvis en medarbejder, kan arbejdsgiveren blive erstatningsansvarlig.
 Det er ikke kun skader forvoldt af beboere eller lignende, som en arbejdsgiver kan være erstatningsansvarlige for. Det samme kan gælde ved skader forvoldt af eksempelvis kollegaer, eller i situationer, hvor der ikke er en anden person indblandet, men at arbejdsforholdene i sig selv medfører skaden, fx psykisk arbejdsmiljø eller fysisk indretning af arbejdspladsen m.v.
 Brog for mere information?
 Har du spørgsmål eller ønsker at høre mere om retspraksis inden for dette område, er du velkommen til at kontakte advokat Ann Bruun Birk til en uforpligtende snak om emnet. Hun kan kontaktes på 22 20 94 46 / 46 92 92 84 eller abb@vingaardshus.dk.
 Kontakt advokat Ann Bruun Birk, der har speciale i ansættelsesret.
 Denne artikel kan ikke erstatte juridisk rådgivning. Advokatfirmaet Vingaardshus A/S og den ovennævnte advokat påtager sig intet ansvar for tab som direkte eller indirekte følge af brug af artiklen, herunder for tab som følge af utilstrækkelige eller ikke korrekte informationer.
 Er du gået glip af vores øvrige nyheder? Fortvivl ej, du finder dem allesammen her
 Vingårdsgade 22
 post@vingaardshus.dk
 Ansættelsessager
 Bortvisningssager
 Direktørkontrakter
 Funktionærret
 Incitamentsprogrammer
 Offentlig ansættelsesret
 Bank- og Finansieringsret
 Fordringspant
 Låneforhold
 Pantrettigheder
 Virksomhedspant
 ABT 18
 ABT 93
 Konsortier
 Erstatning mm. for ofrene for økonomisk kriminalitet
 Hvidvaskningssager
 Insolvensretlige forhold
 Korruptionssager
 Selskabsretlige forbud
 Skatte- og momsret
 Køb og salg af udlejningsejendomme
 Lejesager
 Bobehandler
 Bobestyrer boer
 Brugsrettigheder
 Designret
 Produktefterligninger
 Varemærkeret
 Fogedsagsbehandling
 Inddrivelse af fordringer
 Lejeinkasso
 Overvågningssager
 RKI registrering
 Akkordaftaler
 Kontraktsforhold
 Agentaftaler
 Internationale kontrakter
 Optionsaftaler
 Børsret
 Kapitalmarkedsret
 Kommunalret
 Offentlige retsforhold


text:
Den israelske højesteret lader kvinde som har rost terrorist være kandidat til Knesset - MIFF DanmarkDen israelske højesteret lader kvinde som har rost terrorist være kandidat til Knesset - MIFF Danmark
 Forside Politik Den israelske højesteret lader kvinde som har rost terrorist være kandidat til...
 Godkendt med knebent flertal.
 februar 10, 2020 kl. 12.42
 Heba Yazbak. (Foto: Officiel Facebook-side)
 Heba Yazbak er kandidat i det arabiske parti Fælles Listen ved det kommende Knesset-valg i Israel den 2. marts. I januar blev hun nægtet at stille op til valg af den centrale valgkomité, men søndag 9. februar blev den beslutning omstødt af den israelske højesteret. Med 5 mod 4 stemmer besluttede højesteret at Yazbak kunne være kandidat, skriver Ynetnews.com.
 I 2015 offentliggjorde Yazbak et foto på Facebook af terroristen Samir Kuntar der udførte et terrorangreb i Nahariya i 1979. Kuntar knuste blandt andet kraniet på en fire-årig pige i angrebet. Yazbak kaldte ham en “martyr.”
 I 2013 offentliggjorde Yazbak et billede af terroristen Dalal Muhgrabi der udførte det mest dødbringende terrorangreb mod staten Israel i 1978. 38 civile blev dræbt, heraf 13 børn. “Velsignet være modstandskvinden,” skrev Yazbak ifølge Ynetnews.com.
 Yazbak er også blevet kritiseret for udsagn hun har fremsat som kan fortolkes som en støtte til vold mod israelske soldater, skriver Times of Israel.
 Flertallet i højesteret fandt de udsagn som Yazbak er kommet med for upassende, men mener at der ikke var tilstrækkelig mange udsagn til at det kunne diskvalificerende Yazbak som kandidat til Knesset. De påpegede også at der er gået nogen tid siden Yazbaks mest kontroversielle udsagn.
 Yazbak har i sit forsvar argumenteret for at hendes deling af billeder og tekster “ikke var beregnet til at udtrykke støtte for deres handlinger”. “I dag ville jeg have udtrykt mig anderledes,” skrev Yazbak i en januar-artikel.
 Israelsk valglov forbyder politikere der støtter den væbnede kamp mod Israel eller som opildner til racisme mod at stille op som kandidater til Knesset.
 Politikere på Israels højrefløj er meget kritiske over højesterets afgørelse. Også Benny Gantz, leder af centrumpartiet Kahol Lavan mener Yazbak bør diskvalificeres, men tilføjer at de vil “respektere domstolens beslutning.”
 Dalal Muhgrabi
 den israelske højesteret
 hyldest af terrorangreb mod Israel
 Knesset-valget 2020
 Tidligere artikelEfter raketangreb mod Israel bombes Hamas-mål i Gaza
 Næste artikelAl Jazeera programleder praler af Israel
 Fortsat helt fastlåst i israelsk politik
 Foreløbigt israelsk valgresultat baseret på optalte stemmer


text:
Højesteret har afsagt dom i sagen om Ilse Jacobsens RUB 1 gummistøvle. Det er første gang, at Højesteret har haft mulighed for at tage stilling til spørgsmålet om ophavsret til beklædningsgenstande siden EU-Domstolens afgørelse i den såkaldte Cofemel-sag.
 Ilse Jacobsens kendte RUB 1 gummistøvle nyder ikke ophavsretlig beskyttelse. Det har Højesteret netop fastslået i sin afgørelse af 10. juni 2020. Gummistøvlemodellen nyder dog beskyttelse efter markedsføringsloven, men i den konkrete sag blev det fundet, at modpartens VRS-gummistøvle ikke udgjorde en krænkende efterligning efter markedsføringsloven.
 Sagen er interessant, fordi det er første gang, at Højesteret har haft mulighed for anvende EU-Domstolens afgørelse i den såkaldte Cofemel-sag (C-683-17) af 12. september 2019.
 Højesteret slog med henvisning til originalitetskravet, som det er beskrevet i Infosoc-direktivet og senest i Cofemel-sagen, fast, at "[...] tøjmodeller efter omstændighederne kan og skal kvalificeres som værker af brugskunst, der nyder ophavsretlig beskyttelse." Visse steder i litteraturen har der - som følge af Højesterets hidtidige praksis - været stillet spørgsmål om, hvorvidt beklædningsgenstande overhovedet kan nyde ophavsretlig beskyttelse. Det er nu bekræftet, at beklædningsgenstande kan nyde en sådan beskyttelse.
 Ud fra Højesterets øvrige præmisser forekommer det dog klart, at det fortsat kan være vanskeligt at løfte bevisbyrden for, at en given beklædningsgenstand opfylder det ophavsretlige originalitetskrav.
 Det er således ifølge Højesteret "[...] ikke tilstrækkeligt til at blive kvalificeret som et værk, at de pågældende tøjmodeller ud over deres funktionsmæssige formål frembringer en særegen og karakteristisk effekt set ud fra en æstetisk synsvinkel – heller ikke, selv om tøjmodellerne er frugten af fremstillingskoncepter og ‐processer, der anerkendes som innovative inden for modeverdenen."
 Højesteret har i sagen ej heller tillagt det afgørende vægt, at skønsmændene "har udtalt, at RUB 1 som helhed ved frembringelsen er udtryk for kreative evner på grundlag af frie og kreative valg, og at RUB 1 således er udtryk for en selvstændigt skabende indsats". I stedet finder Højesteret, i lyset af at RUB 1 er en "modegummistøvle", der i øvrigt er designet med inspiration fra andre støvler og ridestøvler, at RUB 1 ikke opfylder originalitetskravet.
 Læs Højesterets afgørelse af 10. juni 2020 i sag BS‐7741/2019‐HJR


text:
Direktør og bestyrelsesmedlem ikke pålagt konkurskarantæne
 Højesteret har i en ny kendelse fundet, at en direktør og et bestyrelsesmedlem ikke var uegnede til at deltage i ledelsen af en erhvervsvirksomhed som følge af groft uforsvarlig forretningsførelse, og de blev derfor ikke pålagt konkurskarantæne.
 9. november 2018 Af Ditte Hyldgaard
 Sagen omhandlede, hvorvidt A og B, skulle pålægges konkurskarantæne, jf. konkurslovens § 157, og således om der forelå groft uforsvarlig forretningsførelse.
 Forholdene i sagen vedrørte manglende betaling af gæld til SKAT, om der var drevet virksomhed efter håbløshedstidspunktet, om de ledelsesmæssige pligter var tilsidesat og karakteren af overførsler til B.
 Højesteret fandt efter en samlet vurdering, at A og B ikke kunne antages at være uegnede til at deltage i ledelsen af en erhvervsvirksomhed som følge af groft uforsvarlig forretningsførelse, og Højesteret tiltrådte derfor, at A og B ikke skulle pålægges konkurskarantæne.
 Det fremgår af kendelsen, at Højesteret navnlig lagde vægt på, at opbygningen af gæld til SKAT under de konkrete omstændigheder ikke i sig selv kunne karakteriseres som groft uforsvarlig forretningsførelse. Endvidere fandt Højesteret også, at der efter en samlet vurdering af navnlig overholdelsen af bogførings- og årsregnskabslovens regler, regnskabsoplysningerne, dialogen med SKAT og et krav fra Lønmodtagernes Garantifond, ikke var grundlag for at betegne selskabets manglende afregning af moms og A-skat som misbrug af reglerne. For så vidt angår kravet fra Lønmodtagernes Garantifond var det oplyst, at det havde skabt problemer med hensyn til at opnå ny kapital fra investorer.
 Højesteret fandt endvidere, at optagelsen af ledelseslån ikke under de konkrete omstændigheder var tilstrækkeligt til at medføre konkurskarantæne.
 Landsrettens kendelse blev herefter stadfæstet.
 Ditte Hyldgaard
 Advokatfuldmægtig E: dihy@kammeradvokaten.dk
 M: +45 31 14 83 20
 Kendelsen kan læses på Højesterets hjemmeside.